
ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙβ. 582 

Σύσταση, οργάνωση και λειτουργία των κεντρικών και περι¬ 
φερειακών υπηρεσιών του Υπουργείου Δημόσιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Τις διατάξεις του ν. 1481/1984 (Φ.Ε.Κ. 152Α) και 
ειδικότερα τα άρθρα 11 παράγρ. 1 και 53 παράγρ. 1. 
και β) Την υπ’ αριθ. 818/1984 γνωμοδότηση του Συμβου¬ 
λίου της Επικράτειας, ύστερα από πρόταση του Τπουργού 
Δημόσιας Τάξης, αποφασίζουμε : 

Άρθρο 1. 

Σύσταση υπηρεσιών. 

Απ’ την έναρξη ισχύος του παρόντος συστήνονται και 
αρχίζουν να λειτουργούν οι κεντρικές και περιφερειακές 
υπηρεσίες του Υπουργείου Δημόσιας Τάξης, των οποίων 
τη διάρθρωση και τις αρμοδιότητες καθορίζει το παρόν 
προεδρικό διάταγμα, και παύει η προσωρινή λειτουργία, 
σύμφωνα με την παράγραφο 3 του άρθρου 54 του ν. 1481/ 
1984, των Σωμάτων Χωροφυλακής και Αστυνομίας Πόλεων, 
της Διεύθυνσης Αγροφυλακής, της Υπηρεσίας Εθνικής 
Ασφάλειας και της Διεύθυνσης Εγκληματολογικών Υπηρε- 
σιιον, που έχουν καταργηθεί από τις 8.10.1984. 

ΜΕΡΟΣ ΠΡΩΤΟ 

Κεντρικές Υπηρεσίες. 

Τμήμα Α'. 

Γενικά. 

Άρθρο 2. 

Γενική διάρθρωση. 

1. Κεντρικές υπηρεσίες του Υπουργείου είναι αυτές που 
ασκούν αρμοδιότητα σε όλη την επικράτεια ή σε περισσότε¬ 
ρους από ένα νομούς και είναι οι ακόλουθες : 

α) Το γραφείο του Υπουργού και το γραφείο του Γενικού 
Γραμματέα. 

β) Το γραφείο του Αρχηγού της Ελληνικής Αστυνομίας. 

γ) Ο κλάδος αστυνομίας τάξης. 

δ) Ο κλάδος αστυνομίας ασφάλειας. 


ε) Ο κλάδος πολιτικής άμυνας. 

στ) Ο κλάδος διοικητικής υποστήριξης. 

ζ) Τα γραφεία των περιφερειακών επιθεωρητών. 

2. Οι υπηρεσίες του Υπουργείου Δημόσιας Τάξης, που 
ασκούν την αρμοδιότητα της προηγούμενης παραγράφου 
και εδρεύουν στην πρωτεύουσα του Κράτους, αποτελούν μία 
ενιαία υπηρεσιακή μονάδα. 

Άρθρο 3. 

Έδρα-Αντιστοιχία. 

1. Οι κεντρικές υπηρεσίες έχουν έδρα την πρωτεύουσα 
του Κράτους. Εξαιρούνται οι ακόλουθες κεντρικές υπηρε¬ 
σίες : 

α) Η σχολή αξιωματικών της Ελληνικής Αστυνομίας 
εδρεύει στους νομούς Αττικής και Θεσσαλονίκης. 

β) Η σχολή αστυφυλάκων εδρεύει στο νομό Αττικής 
και τα παραρτηματά της στους νομούς Ρεθύμνης, Αασηθίου 
και Δωδεκανήσου. 

γ) Η σχολή ξένων γλωσσών στους νομούς Αττικής και 
Θεσσαλονίκης. 

δ) Η σχολή στελεχών πολιτικής άμυνας στους νομούς 
Αττικής και Θεσσαλονίκης. 

ε) Η υποδιεύθυνση τεχνικών εφαρμογών Βόριας Ελλάδας 
στο νομό Θεσσαλονίκης. 

στ) Τα γραφεία των περιφερειακών επιθεωρητών, η 
έδρα των οποίων καθορίζεται στο άρθρο 67 του παρόντος. 

2. Οι κλάδοι του Υπουργείου είναι μεταξύ τους ισότιμοι. 
Ισότιμες μεταξύ τους είναι και οι υποδιαιρέσεις των κλάδων 
που φέρουν τον ίδιο τίτλο. 

3. Οι σχέσεις των κεντρικών υπηρεσιών προς τις περιφε¬ 
ρειακές είναι σχέσεις προϊσταμένων υπηρεσιών προς υφιστά¬ 
μενες. 

Άρθρο 4. 

Γραφεία ηγεσίας Υπουργείου. 

1. Ιο γραφείο του 1 πουργού εξασφαλίζει τη γραμμα¬ 
τειακή εξυπηρέτηση του 1 πουργού και την επικοινωνία 
του με τις υπηρεσίες και τους πολίτες. Τα ίδια καθήκοντα 
έχουν και τα γραφεία του Γενικού Γραμματέα, του Αρχηγού 
και των προϊσταμένων των κλάδων. 

2. Ία γραφεία του 1 πουργού και του Γενικού Γραμματέα 
στελεχώνονται με προσωπικό του Υπουργείου και μετακλη¬ 
τούς υπαλλήλους, σύμφωνα με το άρθοο 28 του ν. 400/ 
1976 (Φ.Ε.Κ. Α' 203). 

Στα γραφεία του Αρχηγού και των προϊσταμένων των 
κλάδων τοποθετείται αστυνομικό και πολιτικό προσωπικό 
του Υπουργείου. 

Τμήμα Ι!'. 

Κλάδος Αστυνομίας Τάξης. 

Άρθρο 5. 

Κλάδος αστυνομίας τάξης. 

1. Ο κλάδος αστυνομίας τάξης έχει ως ειδικότερη απο¬ 
στολή να εξασφαλίζει τη δημόσια ειρήνη και ευταξία και 
την απρόσκοπτη κοινωνική διαβίωση των πολιτών. 

Ο κλάδος απαρτίζεται από κεντρικές και περιφερειακές 
υπηρεσίες. 

2. Οι κεντρικές υπηρεσίες προγραμματίζουν, οργανώ¬ 
νουν, διευθύνουν και ελέγχουν το έργο των περιφερειακών 
υπηρεσιών. Κεντρικές υπηρεσίες του κλάδου είναι : 

α) II διεύθυνση γενικής αστυνόμευσης, 
β) Η διεύθυνση τροχαίας. 

ο. Περιφερειακές υπηρεσίες του κλάδου είναι όλες οι 
περιφερειακές αστυνομικές υπηρεσίες που ασκούν την αστυ¬ 
νομία γενικής αστυνόμευσης και την αστυνομία τροχαίας. 

Άρθρο Β. 

Διεύθυνση γενικής αστυνόμευσης. 

Η διεύθυνση γενικής αστυνόμευσης διαιρείται στα εξής 
τμήματα : 

Ιο Τμήμα : Επεξεργασίας μέτρων τάξης. 

2ο Τμήμα : Αγορανομίας, 
οο Τμήμα : Επιχειρήσεων. 

Άρθρο 7. 

Ιο Τμήμα : Επεξεργασίας μέτρων τάξης. 

Οι αρμοδιότητες του τμήματος επεξεργασίας μέτρων 
είναι οι ακόλουθες : 

α) Η προετοιμασία νομοθετικών και διοικητικών πράξεων 
και η επεξεργασία κανόνων και μέτρων για τη ρύθμιση 
θεμάτων αστυνόμευσης, σχετικών με τη δημόσια υγεία, 
συγκεντρώσεις, δημόσιες συναθροίσεις, προστασία περι¬ 
βάλλοντος, πολεοδομία, εργασία, λειτουργία δημοσίου κέν¬ 
τρων, καταστημάτων και θεαμάτων και γενικά όλα τα θέματα 
που έχουν σχέση με τη δημόσια ειρήνη, την ευταξία και 
την απρόσκοπτη κοινωνική διαβίωση των πολιτών. 

β) Η συνεργασία με τους καθ’ ύλην αρμόδιους κρατικούς 
και ιδιωτικούς φορείς για την αντιμετώπιση θεμάτων του 
προηγουμένου εδαφίου. 

γ) Η καθοδήγηση των περιφερειακών υπηρεσιών στην 
εφαρμογή της ισχύουσας νομοθεσίας για τα θέματα του 
εδαφίου α'. 

δ) Η προετοιμασία έκδοσης αστυνομικούν διατάξεων και 
η επεξεργασία όρων χορήγησης αστυνομικών αδειών. 

ε) Η μελέτη των επιστημονικών και τεχνικών μέσων και 
μεθόδων αστυνόμευσης σε θέματα τάξης. 

στ) II μελέτη της σκοπιμότητας και της απόδοσης των 
μέτρων και των κυρώσεων κατά των παραβατών των δια¬ 
τάξεων της σχετικής νομοθεσίας. 

ζ) Η επεξεργασία στατιστικών στοιχείων για τα θέματα 
αστυνομίας τάξης. 

η) Η επεξεργασία κανόνων και μέτρων για την εξωτερική 
φρούρηση φυλακών, μεταγωγή κρατουμένων και παράσταση 
στις συνεδριάσεις των δικαστηρίων. 

θ) Η προετοιμασία νομοθετικών και διοικητικών πρά¬ 
ξεων και η επεξεργασία κανόνων και μέτρων για Θέματα 
λειτουργίας τουριστικών επιχειρήσεων, εργασίας σε αυτές, 
διακίνησης τουριστών και γενικά για ζητήματα που έχουν 
σχέση με τον τουρισμό. 

ι) Η συνεργασία με τον ΕΟΤ και τους λοιπούς συναρμό- 
διους φορείς. 


ια) Η διαχείριση των παρεχόμενων από τον ΕΟΓ πιστώ¬ 
σεων. 

ιβ) Η καθοδήγηση των περιφερειακών υπηρεσιών στην 
εφαρμογή της ισχύουσας τουριστικής νομοθεσία;. 

ιγ) I] προετοιμασία διοικητικών και νομοθετικοί; πρά¬ 
ξεων και η επεξεργασία κανόνων και μέτρων για τη ρύθμιση 
θεμάτων αγροτικής ασφάλειας. 

ιδ) II καθοδήγηση των περιφερειακών υπηρεσιών στην 
εφαρμογή της ισχύουσας νομοθεσίας για θέματα αγροτικής 
ασφάλειας. 

Άρθρο 8. 

2ο Τμήμα. : Αγορανομίας. 

Οι αρμοδιότητες του τμήματος αγορανομίας είναι οι ακό¬ 
λουθες : 

α) Η προετοιμασία νομοθετικών και διοικητικών πρά¬ 
ξεων και η επεξεργασία κανόνων και μέτρων για τη ρύθμιση 
θεμάτων ελέγχου των τιμών των προϊόντων, καταλλη¬ 
λότητας των τροφίμων και δίωξης της νοθείας. 

β) Η καθοδήγηση των περιφερειακών υπηρεσιών στην 
εφαρμογή της ισχύουσας αγορανομικής νομοθεσίας. 

γ) Η μελέτη των επιστημονικών και τεχνικών μέσων 
και μεθόδων αγορανομικής αστυνόμευσης. 

δ) II μελέτη της σκοπιμότητας και της απόδοσης των 
μέτρων και των κυρώσεων κατά των παραβατών της 
αγορανομικής νομοθεσίας. 

ε) Η επεξεργασία στατιστικών στοιχείων για τα θέ¬ 
ματα αγορανομίας. 

στ) Η συνεργασία με τους καθ’ ύλην αρμόδιους κρα¬ 
τικούς και. ιδιωτικούς φορείς για την αντιμετώπιση θεμάτων 
αγορανομίας. 

ζ) Η συμμετοχή στη λειτουργία της γενικής εποπτείας 
αγορανομίας του Υπουργείου Εμπορίου. 

Άρθρο 9. 

3ο Τμήμα : Επιχειρήσεων. 

Οι αρμοδιότητες του τμήματος επιχειρήσεων είναι οι 
ακόλουθες : 

α) Η εκπόνηση σχεδίων και οδηγιών για τη λήψη 
μέτρων τάξης σε δημόσιες συγκεντρώσεις, συναθροίσεις, 
αθλητικές και λοιπές εκδηλώσεις. 

β) Η εκπόνηση σχεδίων αντιμετώπισης εκτάκτων α¬ 
ναγκών που προκύπτουν από τη διατάραξη της δημόσιας 
τάξης. 

γ) Η εκπόνηση σχεδίων προστασίας και ασφαλείας των 
υπηρεσιών του Υπουργείου Δημόσιας Τάξης, των δημοσίων 
υπηρεσιών και των υπηρεσιών των οργανισμών και επι¬ 
χειρήσεων κοινής ωφέλειας, 

δ) Η διαρκής λήψη και μετάδοση πληροφοριών για 
όλα τα συμβάντα αστυνομικού ενδιαφέροντος σε όλη την 
επικράτεια. 

ε) Η καθοδήγηση των περιφερειακών υπηρεσιών στην 
εκτέλεση επιχειρήσεων, λήψη μέτρων και εφαρμογή σχε¬ 
δίων. 

στ) Ο συντονισμός της κοινής δράσης δύο ή περισσο¬ 
τέρων περιφερειακών υπηρεσιών σε θέματα τάξης και 
ασφάλειας. 

Άρθρο 10. 

Διεύθυνση τροχαίας. 

Η διεύθυνση τροχαίας διαιρείται στα εξής τμήματα : 
Ιο Τμήμα : Επεξεργασίας μέτρων τροχαίας. 

2ο Τμήμα : Επιχειρήσεων τροχαίας. 

, Αρθρο 11. 

Ιο Τμήμα : Επεξεργασίας μέτρων τροχαίας. 

Οι αρμοδιότητες του τμήματος επεξεργασίας μέτρων 
τροχαίας είναι οι ακόλουθες : 

α) II προετοιμασία νομοθετικών και διοικητικών πρά¬ 
ξεων για τη ρύθμιση των θεμάτων κυκλοφορίας πεζών 
και οχημάτων. 

β) Η μελέτη και επεξεργασία κανόνων και μέτρων 
για την ασφαλή κίνηση των δημόσιας και ιδιωτικής χρήσης 
οχημάτων, του επιβατικού κοινού και των πεζών. 

γ) Η καθοδήγηση των περιφερειακών υπηρεσιών στην 
εφαρμογή της ισχύουσας νομοθεσίας για την οδική κυ¬ 
κλοφορία και η ενημέρωσή τους για κάθε σχετική μεταβολή. 

δ) Η μελέτη των επιστημονικών και τεχνικών μέσων 
και μεθόδων τροχονομικής αστυνόμευσης και αντιμετώ¬ 
πισης των προβλημάτων οδικής κυκλοφορίας. 

ε) Η μελέτη των κοινωνικών, πολεοδομικών. τεχνικών 
και λοιπών αιτίων των προβλημάτων οδικής κυκλοφορίας. 

στ) Η μελέτη της σκοπιμότητας και της απόδοσης των 
μέτρων και των κυρώσεων κατά των παραβατών των 
διατάξεων οδικής κυκλοφορίας. 

ζ) Η επεξεργασία στατιστικών στοιχείων για θέματα 
οδικής κυκλοφορίας. 

Άρθρο 12. 

2ο Τμήμα : Επιχειρήσεων τροχαίας. 

Οι αρμοδιότητες του τμήματος επιχειρήσεων τροχαίας 
είναι οι ακόλουθες : 

α) Ο συντονισμός της τροχονομικής αστυνόμευσης του 
δικτύου των εθνικών οδών. 

β) Η εκπόνηση σχεδίων για την αντιμετώπιση σο¬ 
βαρών προβλημάτων οδικής κυκλοφορίας, είτε προκα- 
λούνται από τη μαζική κυκλοφορία οχημάτων και πεζών 
είτε από έκτακτες ανάγκες. 

γ) Ο συντονισμός των μέτρων τροχονομικής αστυνό¬ 
μευσης που λαμβάνονται από περισσότερες της μιας αστυ¬ 
νομικές διευθύνσεις. 

Τμήμα Γ' 

Κλάδος Αστυνομίας Ασφάλειας. 

Άρθρο 13. 

Κλάδος αστυνομίας ασφάλειας. 

1. Ο κλάδος αστυνομίας ασφάλειας έχει ως ειδικότερη 

αποστολή την πρόληψη και καταστολή του εγκλήματος 
και την προστασία του Κράτους και του δημοκρατικού 
πολιτεύματος, στα πλαίσια της συνταγματικής τάξης. 

Ο κλάδος απαρτίζεται από κεντρικές και περιφερειακές 
υπηρεσίες. 

2. Οι κεντρικές υπηρεσίες προγραμματίζουν, οργανώ¬ 

νουν, διευθύνουν και ελέγχουν το έργο των περιφερειακών 
υπηρεσιών. Κεντρικές υπηρεσίες του κλάδου είναι : 

α) Η διεύθυνση δημόσιας ασφάλειας, 

β) Η διεύθυνση κρατικής ασφάλειας, 

γ) Η διεύθυνση διεθνούς αστυνομικής συνεργασίας. 

3. Περιφερειακές υπηρεσίες του κλάδου είναι όλες οι 
περιφερειακές αστυνομικές υπηρεσίες που ασκούν την αστυ¬ 
νομία δημόσιας ασφάλειας και την αστυνομία κρατικής 
ασφάλειας. 

4. Στα πλαίσια του κλάδου ασφάλειας λειτουργούν σύμ¬ 
φωνα με τις υφιστάμενες διατάξεις και οι ακόλουθες αυτο¬ 
τελείς υπηρεσίες, υπαγόμενες απευθείας στον Αργηγό της 
Ελληνικής Αστυνομίας : 

α) Υπηρεσία ασφάλειας Προέδρου Δημοκρατίας, 
β) Υπηρεσία ασφάλειας Βουλής των Ελλήνων, 
γ) Υπηρεσία ασφάλειας Προέδρου της Κυβέρνησης. 

Άρθρο 14. 

Διεύθυνση δημόσιας ασφάλειας. 

Η διεύθυνση δημόσιας ασφάλειας διαιρείται στα εξής 
τμήματα : 


Ιο Τμήμα : Πρόληψης του εγκλήματος. 

2ο Τμήμα : Οικονομικών εγκλημάτων. 

3ο Τμήμα : Ναρκωτικών και εγκληματικότητας των νέων. 
4ο Τμήμα : Ειδικών επιχειρήσεων. 


Άρθρο 15. 

Ιο Τμήμα : Πρόληψης εγκλήματος. 

Οι αρμοδιότητες του τμήματος πρόληψης του εγκλή¬ 
ματος είναι οι ακόλουθες : 

α) Η μελέτη των κοινωνικών αιτίων του εγκλήματος. 

β) Η παρακολούθηση των επιστημονικών εξελίσεων 
στους κλάδους του ποινικού δικαίου και της εγκλημα¬ 
τολογίας. 

γ) Η μελέτη των επιστημονικών και τεχνικών μέσων 
και μεθόδων αντιμετώπισης και διαλεύκανσης των εγκλη¬ 
μάτων. 

δ) Η επεξεργασία στατιστικών στοιχείων για τα θέ¬ 
ματα δημόσιας ασφάλειας. 

ε) Η μελέτη των μεθόδων και τον μέσων που χρησι¬ 
μοποιούν οι εγκληματίες. 

στ) Η μελέτη και προετοιμασία νομοθετικών και διοι¬ 
κητικών πράξεων για την πρόληψη και καταστολή του 
εγκλήματος. 

ζ) Η μελέτη και εισήγηση τον μέτρων ασφάλειας δια 
την προστασία των πιθανών στόχων τον εγκληματιών. 

η) Η καθοδήγηση των περιφερειακών υπηρεσιών στην 
εφαρμογή της ισχύουσας ποινικής νομοθεσίας και ενημέ¬ 
ρωσή τους για κάθε σχετική μεταβολή. 

θ) Η συνεργασία με τους συναρμόδιους κρατικούς και 
ιδιωτικούς φορείς για την αντιμετώπιση της εγκληματικό- 
τητα;. 

ι) Η μελέτη των κοινωνικό)·/ αιτίων των εγκλημάτων 
περί τα ήθη. 

ία) Η μελέτη και εισήγηση τρόπων αντιμετόιπισης 
εγκλημάτων περί τα ήθη και τα παίγνια. 

ιβ) Π προετοιμασία έκδοσης διοικητικών πράξεων για 
τη ρύθμιση της λειτουργίας λεσχών και καταστημάτων 
παιγνίων και η παρακολούθηση του έργου των αρμοδίων 
επίτροπον χορήγησης αδειών και χαρακτηρισμού των 
παιγνίων. 

Άρθρο 16 

2ο Τμήμα : Οικονομικόν εγκλημάτων. 

Οι αρμοδιότητες του τμήματος οικονομικόν εγκλημάτων 
είναι οι ακόλουθες : 

α) Η μελέτη και εισήγηση τρόπων αντιμετώπισης των 
εγκλημάτων περί το νόμισμα, το συνάλλαγμα και τα υπο¬ 
μνήματα. 

β) Η μελέτη και εισήγηση τρόπων αντιμετώπιση: της 
αρχαιοκαπηλείας. 

γ) Η μελέτη και εισήγηση τρόπων αντιμετώπισης των 
εγκλημάτων λαθρεμπορίου, απάτης, απιστίας, των εγκλη¬ 
μάτων γύρω από τη λειτουργία τον εμπορικόν εταιρειών, 
τον ανταγωνισμό και η μελέτη τρόπων προστασίας των 
καταναλωτών, όπως ειδικότερα αναλύονται τα εγκλήματα 
αυτά στην παράγραφο 3 του άρθρου 80, στις αρμοδιότητες 
του τμήματος οικονομικών εγκλημάτων της υποδιεύθυνσης 
δημόσιας ασφάλειας. 

δ) Η συνεργασία με τους συναρμόδιους κρατικούς και 
ιδιιοτικούς φορείς. 


Άρθρο 17. 

3ο 1 μήμα : Ναρκωτικών και εγκληματικότητας τον νέον. 

Οι αρμοδιότητες του τμήματος ναρκωτικών και εγκλη¬ 
ματικότητας των νέων είναι οι ακόλουθες : 

α) Η μελέτη τον τρόπον διακίνησης και εμπορίας των 
ναρκωτικόν. 

β) Η παρακολούθηση των διεθνών εξελίξεων στις μεθό¬ 
δους και τα μέσα αντιμετώπισης της παράνομης διακίνησης, 
εμπορίας και χρήσης ναρκωτικόν;. 

γ) Η μελέτη των κοινωνικών αιτίων χρήσης ναρκωτικών, 
δ) Η μελέτη και εισήγηση τρόπων αντιμετώπισης των 
εγκλημάτων περί τα ναρκωτικά. 

ε) Η συνεργασία με τους συναρμόδιους κρατικούς και 
ιδιωτικούς φορείς για την αντιμετώπιση των εγκλημάτων 
περί τα ναρκωτικά. 

στ) ΙΊ μελέτη των κοινωνικών αιτίων των εγκλημάτων 
που διαπράττονται από νέους. 

ζ) Η συγκέντρωση και μελέτη στοιχείων για τις συνή¬ 
θειες, τα εξωσχολικά ενδιαφέροντα της νεολαίας και τους 
τόπους όπου συχνάζει κατά περιόδους. 

η) Η μελέτη μεθόδων αντιμετούπισης της εγκληματικό¬ 
τητας των νέων. 

0) Η συνεργασία με τους συναρμόδιους κρατικούς και 
ιδιωτικούς φορείς για την αντιμετώπισή της εγκληματικό¬ 
τητας των νέων. 

Άρθρο 18. 

4ο Τμήμα : Ειδικών επιχειρήσεων. 

Οι αρμοδιότητες του τμήματος ειδικών επιχειρήσεων 
είναι οι ακόλουθες : 

α) Η επεξεργασία και αξιοποίηση πληροφοριών πάνω 
σε θέματα δημόσιας και κρατικής ασφάλειας. 

β) Ο συντονισμός και η καθοδήγηση των περιφερειακών 
υπηρεσιών στην εκτέλεση επιχειρήσεων πρόληψης και κατα¬ 
στολής εγκληματικών ενεργειών. 

γ) Η όιενεργεια ειδικών ερευνών για τη διαλεύκανση 
ανεξιχνιάστων εγκλημάτων. 

δ) Η διερευνηση των δραστηριοτήτων υπόπτων για εγ¬ 
κληματική δράση ατόμων και οργανώσεων. 

ε) Η εκτέλεση ειδικών αποστολών για την ανακάλυψη 
καταζητούμενων ατόμο;ν ύστερα από παραγγελία της εισαγ- 
γελικής αρχής η της ΙΝΤΕΚΡΟΕ. 

,στ) Η αναζητηση διωκομένων ή εξαφανισθέσιων προ¬ 
σώπων και κλεμένων αντικειμένων καθώς και η αναζήτηση 
και σύλληψη των λιποτακτών και ανυποτάκτων. 

Άρθρο 19. 

Διεύθυνση κρατικής ασφάλειας. 

Η διεύθυνση κρατικής ασφάλειας διαιρείται στα εξής 
τμήματα : 

Ιο Τμήμα : Κοινωνικών και πολιτιστικών ζητημάτων. 

2ο Τμήμα : Προστασίας πολιτεύματος. 

3ο Τμήμα : Διακρατικών και διεθνών υποθέσεων. 

Άρθρο 20. 

Ιο Τμήμα : Κοινωνικών και πολιτιστικών ζητημάτων. 

Οι αρμοδιότητες του τμήματος κοινωνικών και πολιτι¬ 
στικών ζητημάτων είναι οι ακόλουθες : 

α) Η καθοδήγηση των περιφερειακών υπηρεσιών στην 
εφαρμογή της κυβερνητικής πολιτικής για τα θέματα που 
αφορούν ιδιαίτερα κοινωνικά, πολιτιστικά και θρησκευτικά 
ζητήματα αστυνόμευσης. 

β) Η επεξεργασία πληροφοριών για τα θέματα αυτά, 
ϊ) Η συνεργασία με τους συναρμόδιους κρατικούς φο¬ 
ρείς για την αντιμετώπιση των Οεμάτιον αυτών. 

ό) II διαρκής ενημέρωση πάνω στις διακρατικές και 
διεθνείς σχέσεις. 

Άρθρο 21. 

2ο Τμήμα : Προστασίας του πολιτεύματος. 

Οι αρμοδιότητες του τμήματος προστασίας του πολι¬ 
τεύματος είναι οι ακόλουθες : 


α) Η καθοδήγηση των περιφερειακών υπηρεσιούν για τα 
μέσα και τις μεθόδους αντιμετώπισης των εξτρεμιστών και 
των οργανώσεών τους, που αποβλέπουν σε ανατροπή του 
συνταγματικού πολιτεύματος της χώρας. 

β) Η μελέτη των μέσων και των μεθόδων της παρά¬ 
νομης δράσης των εξτρεμιστών και των οργανώσεών τους 
στην Ελλάδα και διεθνώς και η ενημέρωση των περιφερεια¬ 
κών υπηρεσιών. 

γ) Η επεξεργασία πληροφοριών για θέματα τρομοκρα¬ 
τίας και εξτρεμιστικών ενεργειών. 

δ) Η μελέτη των κοινωνικών αιτίων της τρομοκρατίας, 
ε) Η παρακολούθηση και μελέτη των διεθνών και δια¬ 
κρατικών σχέσεων που επηρεάζουν τις ενέργειες των εξτρε- 
μιστικών οργανώσεων. 

στ) II προετοιμασία νομοθετικών και διοικητικών πρά¬ 
ξεων και η επεξεργασία μέτρων για τη ρύθμιση της δια¬ 
κίνησης και εμπορίας όπλων και εκρηκτικών. 

ζ) Η επεξεργασία κανόνων και μέτρων ασφαλείας για 
την προστασία πιθανών στόχων των τρομοκρατών και η 
καθοδήγηση των περιφερειακών υπηρεσιών στην εφαρμογή 
τους. 

η) Μελέτη τρόπων προστασίας του Κράτους και του 
συνταγματικού πολιτεύματος από τη δράση ατόμων και 
οργανώσεων, που αποσκοπούν στην υπονόμευση και την 
ανατροπή τους. 

θ) Η επεξεργασία κανόνων, μεθόδων και μέτρων για 
τον έλεγχο της καταλληλότητας του προσωπικού, που προ- 
τείνεται για χειρισμό διαβαθμισμένου υλικού και εκτέλεση 
έργων που έχουν σχέση με την εθνική άμυνα. 

ι) Η καθοδήγηση των περιφερειακών υπηρεσιών στο 
χειρισμό υποθέσεων αναγνώρισης χρόνου υπηρεσίας λόγω 
διώξεοιν κατά τη δικτατορία και αναγνώρισης αγωνιστών 
της εθνικής αντίστασης. 

ια) Η καθοδήγηση των περιφερειακών υπηρεσιών στο 
χειρισμό υποθέσεων κίνησης αλλοδαπών και ημεδαπών στις 
παραμεθόριες περιοχές ή σε περιοχές αμυντικούν εγκατα¬ 
στάσεων και .σύναψης δικαιοπραξιούν στις περιοχές αυτές. 

ιβ) Η συνεργασία με τους συναρμόδιους κρατικούς φο¬ 
ρείς για την εκπόνηση σχεδίων εθνικής άμυνας, εσωτερικής 
ασφάλειας και συμμετοχής της Ελληνικής Αστυνομίας σε 
ασκήσεις των Ενόπλων Δυνάμεων. 

ιγ) Η εκπόνηση και τήρηση σχεδίων ασφάλειας κυβερ¬ 
νητικών εγκαταστάσεων, εγκαταστάσεων κρατικών οργα¬ 
νισμών και επιχειρήσεων και σχεδίων εκτάκτων αναγκών, 
σε συνεργασία με το 3ο τμήμα της διεύθυνσης γενικής 
αστυνόμευσης. 

ιδ) Η εκπόνηση μέτρων ασφάλειας διαβαθμισμένου υλι¬ 
κού. 

ιε) Ο χειρισμός θεμάτων κρυπτασφάλειας και η τήρηση 
του κρυπτογραφικού υλικού. 

Άρθρο 22. 

3ο Τμήμα : Διακρατικών και διεθνών υποθέσεων. 

Οι αρμοδιότητες του τμήματος διακρατικών και διεθνών 
υποθέσεων είναι οι ακόλουθες : 

α) Η προετοιμασία νομοθετικών και διοικητικών πρά- 
ξεοιν και η επεξεργασία κανόνων και μέτρων για τη ρύθμιση 
θεμάτων διακίνησης αλλοδαπών στη χώρα. 

β) Η καθοδήγηση των περιφερειακών υπηρεσιών στην 
εφαρμογή της ισχύουσας νομοθεσίας περί αλλοδαπών και 
στο χειρισμό θεμάτων αδειών παραμονής και εργασίας, 
ναυτολογήσεων, χορήγησης πιστοποιητικών, απελάσεων και 
λοιπών διοικητικών μέτρων που αφορούν αλλοδαπούς. 

γ) Η καθοδήγηση των περιφερειακών υπηρεσιών στο 
χειρισμό υποθέσεων χορήγησης πολιτικού ασύλου σε αλλο¬ 
δαπούς πολιτικούς πρόσφυγες. 

δ) Η διαβίβαση πληροφοριών για την ύποπτη ή εγκλη¬ 
ματική δράση αλλοδαπών στις καθ' ύλην αρμόδιες υπηρεσίες. 

ε) Η καθοδήγηση των περιφερειακών υπηρεσιών σε θέ¬ 
ματα χορήγησης της ελληνικής ιθαγένειας, πολιτογράφησης 
και έκδοσης των σχετικών διοικητικών πράξεων. 

στ) Η καθοδήγηση των περιφερειακών υπηρεσιών στο 
χειρισμό θεμάτων επαναπατρισμού και παλλινόστησης ημε¬ 
δαπών πολιτικών προσφύγων. 

ζ) Ιί καθοδήγηση των περιφερειακών υπηρεσιοόν για το 
χειρισμό υποθέσεων μετανάστευσης ή ταξιδίων ημεδαπών 
στο εξωτερικό. 

η) Η επεξεργασία πληροφοριών και η καθοδήγηση των 
περιφερειακών υπηρεσιών για την αντιμετώπιση των παρα¬ 
νομίαν δραστηριοτήτων ξένων υπηρεσιών και των οργάνων 
τους. 

θ) Η διαρκής παρακολούθηση και μελέτη τ<ον διακρα¬ 
τικών και διεθνών σχέσεων της χώρας. 

ι) Η επεξεργασία πληροφοριών για τις δραστηριότητες 
ημεδαπών στο εξωτερικό, που στρέφονται κατά της Ελλά¬ 
δας. 

Άρθρο 23. 

Διεύθυνση διεθνούς αστυνομικής συνεργασίας. 

Η διεύθυνση διεθνούς αστυνομικής συνεργασίας διαιρεί¬ 
ται στα εξής τμήματα : 

Ιο Τμήμα : Διεθνοόν σχέσεων. 

2ο Τμήμα : Ευρωπαϊκών κοινοτήτων. 

Άρθρο 24. 

Ιο Τμήμα : Διεθνών σχέσεων. 

Οι αρμοδιότητες του τμήματος διεθνών σχέσεων είναι οι 
ακόλουθες : 

α) Η μέριμνα για την ανάπτυξη και διατήρηση σχέσεων 
και συνεργασίας του Υπουργείου Δημόσιας Τάξης με τα 
αντίστοιχα υπουργεία και τις αστυνομίες των ξένων κρατών. 

(3) Η ανταλλαγή πληροφοριών, εμπειριών και γνώσεων 
μεταξύ της Ελληνικής Αστυνομίας και ξένων αστυνομιών. 

γ) Η παρακολούθηση και μελέτη της οργάνωσης και 
λειτουργίας των ξένων αστυνομιών και η αξιοποίηση των 
θετικών στοιχείων τους. 

δ) Η παρακολούθηση των αποφάσεων, ψηφισμάτων και 
πορισμάτων των διεθνών διασκέψεων και συνεδρίων με περιε¬ 
χόμενο αστυνομικού ενδιαφέροντος. 

ε) Η μέριμνα για την τοποθέτηση αστυνομικού πρόσω - 
πικού σε υπηρεσίες του Ελληνικού Κράτους στο εξωτερικό 
ή σε υπηρεσίες διεθνών οργανισμών, η καθοδήγηση τους 
για την άσκηση των καθηκόντων τους και η φροντίδα της 
επικοινωνίας τους με το Υπουργείο Δημόσιας Τάξης. 

στ) Η μέριμνα για τη συμμετοχή προσωπικού του Υπουρ¬ 
γείου Δημόσιας Τάξης σε αποστολές στο εξωτερικό αρμο¬ 
διότητας Υπουργείου Εξιωτεοικών και για την τοποθέτηση 
προσωπικού ασφαλείας των ελληνικών υπηρεσιών στο εξω¬ 
τερικό. 

ζ) Η εξασφάλιση της επικοινωνίας των αστυνομικών, 
δικαστικών και λοιπών αρχών του Κράτους με τη γενική 
γραμματεία του Διεθνούς Οργανισμού Εγκληματολογικής 
Αστυνομίας (Δ.Ο.Ε.Α. - ΙΝΤΕΚΡΟΙ.) και των εθνικών 
κεντρικών γραφείων των χωρών μελών του σύμφωνα με το 
ν.3640/1956 και το καταστατικό του Δ.Ο.Ε.Α για την 
πρόληψη και αποτελεσματικότερη δίωξη και καταστολή του 
εγκλήματος. 

η) Η διαβίβαση και λήψη πληροφοριών σχετικών με την 
αναζήτηση καταζητουμένων κακοποιών, η έκδοσή τους και 
η μέριμνα μεταγωγής στην Ελλάδα των ημεδαπών εγκλημα¬ 
τιών, που εκδίδονται από ξένες χώρες. 

θ) Η ανταλλαγή πληροφοριών σχετικά με την αναζή¬ 
τηση ατόμων που έχουν εξαφανισθεί ή αντικειμένων που 
έχουν κλαπεί ή απωλεσθει. 

ι) Η εισήγηση για τη λήψη μέτρων προαγωγής της διε¬ 
θνούς αστυνομικής συνεργασίας και αρωγής. 


Άρθρο 25. 

2ο Τμήμα : Ευρωπαϊκών κοινοτήτων. 

Οι αρμοδιότητες του τμήματος ευρωπαϊκών κοινοτήτιυν 
είναι οι ακόλουθες : 

α) Η παρακολούθηση τοιν κανονισμών, οδηγιών και απο¬ 
φάσεων που εκδίδουν τα όργανα των ευρωπαίκοιν κοινοτή¬ 
των και η αξιοποίηση των διαλαμβανόμενων θεμάτων αρμο¬ 
διότητας του Υπουργείου Δημόσιας Τάξης. 

β) Η παρακολούθηση των μεταβολών της κοινοτικής 
νομοθεσίας σε θέματα αστυνομικού ενδιαφέροντος ν.:< η 
φροντίδα της εναρμόνισης της ελληνικής νομοθε τίας προς 
την κοινοτική. 

γ) 11 συνεργασία με τους συναρμόδιους φορείς για τη 
ρύθμιση θεμάτων που σχετίζονται με τις ευρωπαϊκές κοινό¬ 
τητες. 

δ) II μέριμνα για τη συμμέτοχη και εκπροσιοπηση του 
Υπουργείου σε συνόδους οργάνων των ευρωπαϊκών κοινο¬ 
τήτων, η μελέτη των σχετικών πορισμάτων και η εισήγηση 
για τη λήψη των απαραίτητων μέτρο)ν στα πλαίσια των 
αρμοδιοτήτων του Υπουργείου Δημόσιας Τάξης. 

ε) II συνεργασία με το τμήμα διακρατικών και διεθνών 
σχέσεων της διεύθυνσης κρατικής ασφάλειας για την προε¬ 
τοιμασία έκδοσης διοικητικών πράξεων, που αφορούν την 
είσοδο, παραμονή, διακίνηση και εργασία υπηκόων των 
χιορών-μελοόν της Ε.Ο.Κ. 

στ) Η ανταλλαγή πληροφοριών, γνώσεων και εμπειριοόν 
και η γενικότερη συνεργασία της Ελληνικής Αστυνομίας με 
τις αστυνομίες των χωρών-μελών το)ν ευρωπαϊκών κοινο¬ 
τήτων για την καταπολέμηση της βίας και της τρομοκρα¬ 
τίας. 

Τμήμα Δ'. 

Κλάδος Διοικητικής Υποστήριξης : 

Διευθύνσεις Προσωπικού, Εκπαίδευση, Μελετών και 
Πληροφορικής. 

Άρθρο 2Υ. 

Κλάδος διοικητικής υποστήριξης. 

1. Ο κλάδος διοικητικής υποστήριξης έχει ως αποστολή 
να παρέχει στο Υπουργείο Δημόσιας Τάξης τα μέσα, τις 
υπηρεσίες και το προσωπικό, που απαιτούνται για την επί¬ 
τευξη της αποστολής του, καθώς και να διεξάγει τις σχετι¬ 
κές διαδικασίες. 

Ο κλάδος απαρτίζεται από κεντρικές και περιφερειακές 
υπηρεσίες. 

2. Οι κεντρικές υπηρεσίες του κλάδου είναι οι ακόλουθες : 
α) Η διεύθυνση προσωπικού. 

β) Η διεύθυνση εκπαίδευσης. 

γ) Η διεύθυνση μελετών. 

δ) II διεύθυνση πληροφορικής. 

ε) Η διεύθυνση οικονομικών. 

στ) II διεύθυνση τεχνικών. 

ζ) Η διεύθυνση δημοσίων σχέσεων. 

3. Όταν οι κεντρικές υπηρεσίες διοικητικής υποστήριξης 
χειρίζονται θέματα αμιγώς ενδιαφέροντος Πυροσβεστικού 
Σώματος, υπεύθυνος απέναντι στην ηγεσία του Υπουργείου 
είναι μόνο ο Αρχηγός του Πυροσβεστικού Σώματος, ο οποίος 
υπογράφει και τα σχετικά έγγραφα στη θέση του προϊστα¬ 
μένου του κλάδου διοικητικής υποστήριξης. 

4. Περιφερειακές υπηρεσίες του κλάδου είναι όλες οι 
περιφερειακές αστυνομικές και πυροσβεστικές υπηρεσίες, 
που ασκούν αρμοδιότητες διοικητικής υποστήριξης. 

( Άρθρο 27. 

Διεύθυνση προσωπικού. 

11 διεύθυνση προσωπικού περιλαμβάνει τα εξής τμήματα 
και υποδιευθύνσεις : 

α) Ιο Τμήμα : Αξιωματικών, 
β) 2ο Τμήμα : Αστυνομικού προσωπικού, 
γ) 3ο Τμήμα : Πολιτικού προσωπικού, 
ο) 4ο Τμήμα : Πυροσβεστικού προσωπικού, 
ε) οο Τμήμα : Εσωτερικών λειτουργιών, 
στ) Υποδιεύθυνση υγειονομικού. 

Άρθρο 28. 

Ιο Τμήμα : Αξιωματικών. 

Οι αρμοδιότητες του τμήματος αξιωματικών είναι οι 
ακόλουθες : 

α) Ο χειρισμός των θεμάτων τοποθετήσεων, μεταθέσεων, 
αποσπάσεων, ανακλήσεων, και μετακινήσεων των αξιωμα¬ 
τικών γενικών και ειδικών καθηκόντων της Ελληνικής Αστυ¬ 
νομίας. 

β) ίΐ κατάρτιση, τήρηση και ενημέρωση των ατομικών 
εγγράφων των αξιωματικών. 

γ) Ο χειρισμός των θεμάτων τακτικών και εκτάκτου 
κρίσειον και επανακρίσεων των αξιωματικών για τη βαθμο¬ 
λογική ή μισθολογική προαγωγή ή για άλλη υπηρεσιακή 
μεταβολή τους. 

δ) Η μέριμνα για την έκδοση των διοικητικών πράξεων 
που αφορούν προαγωγές, αποστρατείες, παραιτήσεις, απο¬ 
καταστάσεις και μετατάξεις των αξιωματικών τους. 

ε) Η κατάρτιση της επετηρίδας των αξιωματικών και η 
συνεχής ενημέρωσή της. 

στ) Η συγκέντρωση των εκθέσεων ικανότητας και ο 
έλεγχος της πληρότητάς τους. 

ζ) Ο χειρισμός των θεμάτων απονομής παρασήμων, 
μεταλλείων, ηθικών και υλικών αμοιβών στους αξιωματι¬ 
κούς. 

η) Ο χειρισμός θεμάτων χορήγησης αδειών και αδειών 
γάμου, όπου τις προβλέπει ο νόμος, και αδειών για ασθέ¬ 
νειες. 

0) (Υ χειρισμός των πειθαρχικών υποθέσεων των αξιω¬ 
ματικών και η επιμέλεια για τη συγκρότηση και λειτουργία 
των πειθαρχικών συμβουλίων. 

Άρθρο 26. 

2ο Τμήμα : Αστυνομικού προσουπικού. 

Οι αρμοδιότητες του τμήματος αστυνομικού προσωπικού 
είναι οι ακόλουθες : 

α) Ο χειρισμός των θεμάτων τοποθετήσεων, μεταθέσεων, 
αποσπάσεουν, ανακλήσεων και μετακινήσεων των αστυφυ- 
λάκουν, αρχιφυλάκων και ανθυπαστυνόμων. 

β) Ο χειρισμός των θεμάτων τακτικών ή εκτάκτων κρί- 
σεουν και επανακρίσεων των υπαξιουματικών και αστυφυ¬ 
λάκων για τη βαθμολογική ή μισθολογική τους προαγωγή 
ή για άλλη υπηρεσιακή μεταβολή τους. 

γ) Π κατάρτιση και τήρηση της επετηρίδας, 
δ) Η κατάρτιση, τήρηση και ενημέρωση των ατομικών 
εγγράφουν των υπαξιωματικών και αστυφυλάκων, η συγκέν- 
τρίυση των εκθέσεων ικανότητας και ο έλεγχος της πληρό¬ 
τητάς τους. 

ε) Η φροντίδα για την έκδοση των διοικητικών πράξεων 
που αφορούν προαγωγές, αποστρατείες, παραιτήσεις, απο¬ 
καταστάσεις και μετατάξεις υπαξιωματικών και αστυφυ- 
λάκων. 

στ) Ο χειρισμός θεμάτων αδειών, αδειών γάμου, όπου 
τις προβλέπει ο νόμος, και αδειών για ασθένειες. 

ζ) Ο χειρισμός των θεμάτων απονομής υλικών και ηθι¬ 
κών αμοιβών. 

η) Ο χειρισμός των πειθαρχικών υποθέσεων, 
θ) Η παρακολούθηση της αριθμητικής δύναμης του αστυ¬ 
νομικού προσωπικού του Υπουργείου και η μέριμνα για τη 
συμπλήρωση των κενών της οργανικής δύναμης. 

ι) Η στρατολογία και κατάταξη δοκίμων αστυφυλάκων, 
ια) Ο χειρισμός θεμάτων που αφορούν το προσωπικό 


ασφάλειας, που προσλαμβάνεται σύμφωνα με το άρθρο 19 
του ν. 1339/1983. 

ιβ) Η έκδοση των δελτίων ταυτότητας του αστυνομικού 
προσωπικού. 

ιγ) Ο χειρισμός θεμάτων που αφορούν τους εφέδρους 
της Ελληνικής Αστυνομίας. 

ιδ) Ο σχεδιασμός της συγκρότησης των στρατονομικών 
αποσπασμάτων. 

Άρθρο 30 

οο Τμήμα : Πολιτικού προσωπικού. 

1. Το τμήμα πολιτικού προσωπικού έχει για το πολιτικό 
προσωπικό όλες τις αρμοδιότητες που αναφέρονται στα 
άρθρα 28 και 29 του παρόντος. 

2. Στις αρμοδιότητες αυτού του τμήματος περιλαμβά¬ 
νεται και ο χειρισμός όλων τιον θεμάτιυν προσωπικού των 
κοινοτικών φυλάκων, του πολιτικού προσωπικού με σχέση 
εργασίας ιδιωτικού δικαίου και του βοηθητικού προσωπι¬ 
κού. 

Άρθρο 31. 

4ο Τμήμα : Πυροσβεστικού προσωπικού. 

Το Τμήμα πυροσβεστικού προσουπικού έχει για το πυρο¬ 
σβεστικό προσωπικό όλες τις αρμοδιότητες που αναφέρον- 
ται στα άρθρα 28 και 29 του παρόντος. 

Άρθρο 32. 

3ο Τμήμα : Εσωτερικών λειτουργιών. 

Οι αρμοδιότητες του τμήματος εσωτερικών λειτουργιών 
είναι οι ακόλουθες : 

α) Η διακίνηση της αλληλογραφίας. 

β) Η παρακολούθηση των θεμάτων ασθένειας, άδειας και 
απουσίας του προσωπικού. 

γ) II φροντίδα για τη διάθεση του προσωπικού στις 
τακτικές και έκτακτες υπηρεσίες και ο έλεγχος της κανονι¬ 
κής εκτέλεσης των υπηρεσιών αυτών. 

δ) Ο έλεγχος της κανονικής προσέλευσης και αποχώρησης 
του προσωπικού. 

ε) Η τήρηση και εφαρμογή του σχεδίου ασφάλειας του 
οικήματος του Υπουργείου και των λοιπών σχεδίων πολιτι¬ 
κής κινητοποίησης. 

στ) Η μέριμνα για την καθαριότητα, την ευταξία και τη 
συντήρηση του οικήματος του Υπουργείου. 

ζ) Ο εφοδιασμός με όλα τα απαραίτητα μέσα, μηχανή¬ 
ματα και υλικά και η μέριμνα για την καλή λειτουργία 
και συντήρησή τους. 

η) Η προμήθεια και διανομή των εφοδίων στο αστυνο¬ 
μικό και πυροσβεστικό προσωπικό. 

θ) Η διαχείριση της πάγιας προκαταβολής. 

ι) Η ευθύνη για τη λειτουργία της λέσχης και του καφε¬ 
νείου. 

ια) Η οργάνωση και εποπτεία της κίνησης των οχημά¬ 
των. 

ιβ) Η λειτουργία του τηλεφωνικού κέντρου και των λοι¬ 
πών τηλεπικοινωνιακών μέσων. 

Άρθρο 33. 

Υποδιεύθυνση υγειονομικού. 

1. Η υποδιεύθυνση υγειονομικού περιλαμβάνει το τμήμα 
υγειονομικής περίθαλψης και το τμήμα υγειονομικού ελέγ- 
χου. 

2. Οι αρμοδιότητες του τμήματος υγειονομικής περί¬ 
θαλψης είναι οι ακόλουθες : 

α) Η μέριμνα για την οργάνωση και λειτουργία των 
ιατρείων, οδοντιατρείων, εργαστηρίων παρακλινικών εξε¬ 
τάσεων, φυσιοθεραπευτηρίων, αναρρ<οτηρίων, υγειονομικών 
επιτροπών και τραπεζών αίματος. 

β) Η παροχή εξοινοσοκομειακής ιατρικής και οδοντιατρι¬ 
κής περίθαλψης στο προσωπικό τη;: Ελληνικής Αστυνομίας. 

γ) Η παρακολούθηση της υγείας του προσωπικού και η 
μέριμνα για την περίθαλψη των ασθενών, καθώς και η 
επίβλεψη της πορείας των νοσηλευόμενων σε νοσηλευτικά 
ιδρύματα. 

δ) Η παροχή επείγουσας ιατρικής βοήθειας σε ιδιώτες 
ασθενείς, που κρατούνται ή μετάγονται από υπηρεσίες του 
1'πουργείου Δημόσιας Τάξης. 

3. Το τμήμα υγειονομικού ελέγχου έχει ως αρμοδιότητα 
την εξέταση της σωματικής ικανότητας του προσωπικού 
και των υποψηφίων να προσληφθούν στο Υπουργείο Δημό¬ 
σιας Τάξης ή ως προσωπικό ασφάλειας σύμφοινα με το 
άρθρο 19 του ν.1339/1983. 

Άρθρο 34. 

Διεύθυνση εκπαίδευσης. 

Η διεύθυνση εκπαίδευσης περιλαμβάνει τα εξής τμήματα 
και υποδιευθύνσεις : 

α) Ιο Τμήμα : Εκπαιδεύσεων, 

β) 2ο Τμήμα : Μετεκπαιδεύσεων, 

γ) 3ο Τμήμα : Πυροσβεστικής εκπαίδευσης, 

δ) 4ο Τμήμα : Εκπαιδευτικών μελετών, 

ε) Υποδιεύθυνση αστυνομικής ακαδημίας, 
στ) Υποδιεύθυνση πυροσβεστικών σχολών. 

Άρθρο 35. 

Ιο Τμήμα : Εκπαιδεύσεων. 

Οι αρμοδιότητες του τμήματος εκπαίδευσης είναι οι ακό¬ 
λουθες : 

α) Ο χειρισμός των θεμάτων εκπαίδευσης των δοκίμο)ν 
υπαστυνόμων και των δοκίμων αστυφυλάκων. 

β) Η μέριμνα για το διορισμό καθηγητών, εκπαιδευτών 
και λοιπού προσωπικού στις σχολές εκπαίδευσης. 

γ) Η μέριμνα για την έκδοση ή την προμήθεια των 
συγγραμμάτων και των εκπαιδευτικών βοηθημάτων. 

5) Η μέριμνα για την οργάνωση και τη διεξαγωγή όλων 
των εισητηρίων και τροαγωγικών εξετάσεων, τον προβλέπει 
ο Ν. 1481/1984 και ο κανονισμός προσωπικοί τον Υπονρ- 
γείον Δημόσιας Τάξης. 

Άρθρο 36. 

2ο Τμήμα : Μετεκπαιδεύσεων. 

Οι αρμοδιότητες του τμήματος μετεκπαιδεύσεων είναι 
οι ακόλουθες : 

α) Ο χειρισμός των θεμάτων μετεκπαίδευσης του προ¬ 
σωπικού του Υπουργείου Δημόσιας Τάξης. 

β) Η μέριμνα για τη συμμετοχή στελεχών του Γπουργείου 
σε εκπαιδευτικά προγράμματα των ενόπλων δυνάμεων και 
άλλων κρατικών και ιδιωτικών φορέων. 

γ) Ο χειρισμός θεμάτων εκπαιδευτικών αδειών και εκ¬ 
παιδευτικών αποστολών στο εξωτερικό. 

δ) Η επιμέλεια όλων των θεμάτων επιμόρφωσης του προ¬ 
σωπικού και εκπαίδευσής του σε επαγγελματικές ειδικό¬ 
τητες. 

ε) Η μέριμνα για το διορισμό καθηγητών, εκπαιδευτών 
και λοιπού προσωπικού στις σχολές μετεκπαίδευσης και 
επιμόρφωσης. 

στ) Η μέριμνα της οργάνωσης και λειτουργίας της σχο¬ 
λής ξένων γλωσσών, της σχολής εκπαιδευτών και της σχο¬ 
λής στελεχών πολιτικής άμυνας. 

ζ) Η φροντίδα για τη διαρκή σωματική αγωγή και εξά¬ 
σκηση του προσωπικού στην αυτοάμυνα και τη σκοποβολή. 

Άρθρο 37. 

3ο Τμήμα : Πυροσβεστικής εκπαίδευσης. 

Το τμήμα πυροσβεστικής εκπαίδευσης έχει για το πυρο¬ 
σβεστικό προσωπικό όλες τις αρμοδιότητες που αναφέρονται 
στα άρθρα 35 και 36 του παρόντος. 


Άρθρο 38. 

4ο Τμήμα : Εκπαιδευτικών μελετών 

Οι αρμοδιότητες του τμήματοτ εκπαιδευτικών μελετούν 
είναι οι ακόλουθες : 

α) Η εκπόνηση προγραμμάτων εκπαίδευσης για όλες τις 
κατηγορίες και βαθμούς προσωπικού και τις σχολές εκπαί¬ 
δευσης και μετεκπαίδευσης. 

β) Η μελέτη εκπαιδευτικών συστημάτων και μεθόδων. 

γ) Η επιλογή συγγραμάτων, βοηθημάτο^ν και εποπτικού 
υλικού. 

δ) Ο προσδιορισμός των αναγκών των σχολών σε μέσα, 
αίθουσες και λοιπούς χώρους εκπαίδευσης. 

ε) Η ανταλλαγή εμπειριών και γνώσεων με τις αντίστοι¬ 
χες υπηρεσίες ξένιον αστυνομιών. 

Άρθρο 39. 

Υποδιεύθυνση αστυνομικής ακαδημίας. 

1. Η αστυνομική ακαδημία έχει ως αποστολή την εκπαί¬ 
δευση, μετεκπαίδευση, επιμόρφωση και εξειδίκευση όλων 
των κατηγοριών και βαθμών προσωπικού του Υπουργείου, 
εκτός του πυροσβεστικού προσωπικού. 

Διευθυντής της αστυνομικής ακαδημίας είναι ο διευθυντής 
της διεύθυνσης εκπαίδευσης. 

2. Η αστυνομική ακαδημία περιλαμβάνει α) τη σχολή 
αξιωματικών της Ελληνικής Αστυνομίας, β) τη σχολή 
αστυφυλάκων, γ) τη σχολή ξένων γλωσσών, δ) τη σχολή 
εκπαιδευτών και ε) τη σχολή στελεχών πολιτικής άμυνας. 

3. Π σχολή αξιωματικούν της Ελληνικής Αστυνομίας 
διαιρείται : 

α) στη σχολή υπαστυνόμων και β) στο τμήμα μετεκ¬ 
παίδευσης αξιωματικών. 

Η σχολή υπαστυνόμων είναι αρμόδια για την εκπαίδευση 
των δοκίμων υπαστυνόμων. 

Το Τμήμα μετεκπαίδευσης αξιωματικών είναι αρμόδιο 
για τη μετεκπαίδευση, επιμόρφωση και ειδίκευση των αξιω¬ 
ματικών όλων των βαθμών της Ελληνικής Αστυνομίας και 
του πολιτικού προσωπικού κλάδου ΑΤ. 

4. Η σχολή αστυφυλάκων και τα παραρτήματά της έχουν 
ως αρμοδιότητα την εκπαίδευση των δοκίμων αστυφυλάκων. 
Η σχολή αστυφυλάκων και τα παραρτήματά της περιλαμ¬ 
βάνουν τμήματα για τη μετεκπαίδευση, επιμόρφωση και 
ειδίκενση των αστυφυλάκων, των αρχιφυλά'/.ιον και αν&υπ»- 
στυνόμων, των κοινοτικών φυλάκων και του πολιτικού ποο- 
τωπικού κλάδου ΜΕ. 

5. Η σχολή ξένων γλωσσών είναι αρμόδια για τη διαρκή 
εκπαίδευση, επιμόρφωση και εξάσκηση του προσωπικού 
του Υπουργείου Δημόσιας Τάξης, περιλαμβανομένου και του 
πυροσβεστικού, στις ξένες γλώσσες. 

6. Η σχολή εκπαιδευτών της Ελληνικής Αστυνομίας 
είναι αρμόδια για την ειδική εκπαίδευση και επιμόρφωση 
των αξιωματικών, αρχιφυλάκων και ανθυπαστυνόμων και 
ιδιωτών που εργάζονται ως διδακτικό προσωπικό ή εκπαιδευ¬ 
τές στην αστυνομική ακαδημία και στις πυροσβεστικές σχο¬ 
λές. 

7. Η σχολή στελεχών πολιτικής άμυνας είναι αρμόδια 
για τη μετεκπαίδευση του αστυνομικού, πυροσβεστικού και 
πολιτικού προσωπικού του Υπουργείου, καθώς και προσω¬ 
πικού άλλων κρατικών και ιδιωτικών φορέων, σε θέματα 
πολιτικής άμυνας. 

Άρθρο 40. 

Υποδιεύθυνση πυροσβεστικών σχολών. 

1. Η υποδιεύθυνση πυροσβεστικών σχολών είναι αρμόδια 
για την εκπαίδευση, μετεκπαίδευση, επιμόρφωση και εξει- 
δικευση του πυροσβεστικού προσωπικού γενικών και ειδικών 
καθηκόντων. Διευθυντής της υποδιεύθυνσης είναι ο προϊ¬ 
στάμενος του τμήματος πυροσβεστικής εκπαίδευσης. 

2. !1 υποδιεύθυνση περιλαμβάνει : χ) τη σχολή αξιωμα¬ 
τικών "του Πυροσβεστικού Σώματος, β) τη σχολή αρχι- 
πυροσβεστών και γ) τη σχολή πυροσβεστών. 

Άρθρο 41. 

Διεύθυνση μελετών 

II διεύθυνση μελετών διαιρείται στα εξής τμήματα : 

Ιο Τμήμα : Προγραμματισμού και οργάνωσης. 

2ο τμήμα : Αστυνομικής τακτικής. 

3ο Τμήμα : Νομικών υποθέσεων. 

4ο Τμήμα : Τεκμηρίωσης. 

Άρθρο 42. 

Ιο Τμήμα : Προγραμματισμού και οργάνωσης. 

Οι αρμοδιότητες του τμήματος προγραμματισμού και 
οργάνωσης είναι οι ακόλουθες : 

α) II διατύπωση περιοδικών προγνώσεων ή διαγνώσεων 
των μεταβολών στις κοινωνικές συνθήκες και φαινόμενα και 
στούς λοιπούς παράγοντες, που επηρεάζουν την επίτευξη της 
αποστολής του Υπουργείου Δημόσιας Τάξης. 

β) Η μελέτη καθορισμού των ενδιαμέσων ποιοτικών και 
ποσοτικών στόχων, στους οποίους πρέπει να κατατείνει η 
δράση του Υπουργείου Δημόσιας Τάξης. 

γ) II μελέτη καθορισμού των μεθόδων, των μέσων, των 
πόρων και των διαδικασιών που χρησιμοποιούνται για την 
εκπλήρωση των στόχων. 

δ) Η εκπόνηση βραχυχρόνιων και μακροχρόνιων σχεδίων 
για την επίτευξη των στόχων. 

ε) Η εκπόνηση ολοκληρωμένων προγραμμάτων για τη 
δράση του Υπουργείου και των επιμέρους υπηρεσιών. 

στ) Η μελέτη καθορισμού παραγόντων υλοποίησης των 
προγραμμάτων. 

ζ) Η μελέτη της διαρθρωτικής οργάνωσης των υπηρεσιών 
του Υπουργείου και η προετοιμασία έκδοσης διαταγμάτων 
και αποφάσεων που αφορούν τη διάρθρωση των υπηρεσιών. 

η) Η μελέτη ομαδοποίησης των εργασιών κατά οργανι¬ 
κές ενότητες. 

θ) Η μελέτη καθορισμού επιπέδων (βαθμιδών) εξουσίας 
και ευθύνης. 

ι) Η μελέτη χωροταξικής κατανομής των υπηρεσιών, 
ια) Η μέριμνα για την ίδρυση, κατάργηση, συγχώνευση 
μεταβολή της έδρας και της εδαφικής δικαιοδοσίας 
των υπηρεσιών 

ιβ) Η μελέτη της λειτουργικής οργάνωσης των υπηρε¬ 
σιών του Υπουργείου και η προετοιμασία έκδοσης διατα¬ 
γμάτων και αποφάσεων που αφορούν τη λειτουργία των υπη¬ 
ρεσιών. 

ιγ) Η μελέτη καθορισμού των μεθόδων και των διαδικα¬ 
σιών που χρησιμοποιούνται για την εκτέλεση των εργασιών 
κάθε υπηρεσίας. 

ιδ) Η μελέτη προτυποποίησης εργασιών, διαδικασιών 
και μέσων. 

ιε) Η μελέτη τρόπου αύξησης της παραγωγικότητας της 
εργασίας. 

ιστ) Η μελέτη καθορισμού αγωγών επικοινωνίας μεταξύ 
των υπηρεσιών, ροών πληροφοριών και αναφορών. 

ιζ) Η μελέτη προσδιορισμού όρων και ορίων εξουσίας, 
λήψης αποφάσεων και μεταβίβασης εξουσίας. 

ιη) Η μελέτη προσδιορισμού των σχέσεων εξουσίας και 
υπαγωγής μεταξύ του προσωπικού και των υπηρεσιών, 
ιθ) Η μελέτη τρόπων αξιολόγησης, μέτρησης και ελέγ¬ 
χου της απόδοσης των υπηρεσιών και των χρησιμοποιουμέ- 
νων μεθόδων και διαδικασιών. 

κ) Ο σχεδιασμός των θέσεων εργασίας κάθε υπηρεσίας, 
κα) Η μελέτη θεμάτων χρόνου εργασίας και τόπου εργα¬ 
σίας. 

κβ) Η διατύπωση μεθόδων αξιολόγησης, μέτρησης και 
ελέγχου της απόδοσης του προσωπικού. 


κγ) Η διατύπωση πολιτικής οικονομικών αμοιβών, πο¬ 
λιτικής υπηρεσιακών μεταβολών και πολιτικής προσωπικού. 

κδ) Ο προγραμματισμός αναγκών σε ανθρώπινο δυνα¬ 
μικό. 

κε) Η μελέτη μεθόδων και διαδικασιών στρατολόγησης 
και επιλογής νέου προσωπικού. 

κστ) Η διατύπωση διαδικασιών ανάπτυξης στελεχών, 
κζ) Η διατύπωση συστημάτων και μεθόδων διεύθυνσης 
των εργασιών και διοίκησης του προσωπικού. 

κη) Η μελέτη τρόπων απαλλαγής του Υπουργείου από 
την ευθύνη εκτέλεσης εργασιούν ξένων προς την αποστολή 
του. 

Άρθρο 43. 

2ο Τμήμα : Αστυνομικής τακτικής. 

Οι αρμοδιότητες του τμήματος αστυνομικής τακτικής 
είναι οι ακόλουθες : 

α) Η μελέτη μεθόδων αστυνομικής τακτικής και πρα¬ 
κτικής και η διατύπωση υποδειγμάτων για τις επιχειρήσεις, 
τις περιπόλους, τις ενέδρες, τους ελέγχους, τις έρευνες και 
τις λοιπές αστυνομικές εργασίες. 

β) Η ανταλλαγή εμπειριών σε θέματα τακτικής με τις 
αστυνομίες άλλων χωρών. 

γ) Η παρακολούθηση της χρησιμοποιούμενης τακτικής 
σε κάθε συγκεκριμένο συμβάν από τις αστυνομικές υπηρε¬ 
σίες και η εξαγωγή και αξιοποίηση συμπερασμάτων. 

δ) Η μελέτη προσδιορισμού των απαραιτήτων μέσων 
και εφοδίων που απαιτούνται για την εκτέλεση των αστυνο¬ 
μικών εργασιών. 

ε) Η διατύπωση μέτρων και μεθόδων προστασίας του 
αστυνομικού προσωπικού κατά την εκτέλεση των καθηκόν¬ 
των του. 

στ) Η ανταλλαγή εμπειριών και γνώσεων με τις αστυ¬ 
νομίες ξένων χωρών για τα χρησιμοποιούμενα μέσα και για 
τα μέτρα προστασίας των αστυνομικών. 

ζ) Η μελέτη προσδιορισμού τρόπων με τους οποίους 
εξασφαλίζεται ο σεβασμός των ατομικών ελευθεριών από 
την αστυνομική τακτική και πρακτική. 

η) Η διατύπωση κανόνων για τις περιπτώσεις που επι¬ 
τρέπεται η χρήση όπλου από τον αστυνομικό. 

θ) Η συνεργασία με κρατικούς και ιδιωτικούς φορείς 
για τον προσδιορισμό μέτρων προστασίας των ατομικών 
ελευθεριών. 

Άρθρο 44. 

3ο Τμήμα : Νομικών υποθέσεων. 

Οι αρμοδιότητες του τμήματος νομικών υποθέσεων είναι 
οι ακόλουθες : 

α) Η κατάρτιση και νομοτεχνική επεξεργασία σχεδίων 
νόμων, προεδρικών διαταγμάτων και κανονιστικών αποφά¬ 
σεων και η μέριμνα για την ψήφιση και δημοσίευσή τους. 

β) Η επεξεργασία ερωτημάτων προς τις εισαγγελικές 
αρχές και το νομικό σύμβουλο της Διοίκησης του Υπουργείου. 

γ) Η νομοτεχνική επεξεργασία των αστυνομικών δια¬ 
τάξεων και η μέριμνα για την έγκριση και δημοσίευση εκεί¬ 
νων που εκδίδει ο Αρχηγός της Ελληνικής Αστυνομίας. 

δ) Η καθοδήγηση των υπηρεσιών του Υπουργείου για 
την ορθή εφαρμογή της νομοθεσίας και η μέριμνα για την 
έκδοση ερμηνευτικών εγκυκλίων. 

ε) Η φροντίδα για τις απαντήσεις του Υπουργείου στον 
κοινοβουλευτικό έλεγχο της Βουλής. 

στ) Η παρακολούθηση ποινικών και αστικών δικών κατά 
αστυνομικών για αδικήματα που αυτοί διέπραξαν κατά την 
εκτέλεση της υπηρεσίας τους και η φροντίδα για τη λήψη 
των καταλλήλων μέτρων. 

ζ) Η μέριμνα για την άσκηση ποινικής αγωγής για εγκλή¬ 
ματα στρεφόμενα κατά της Ελληνικής Αστυνομίας ή του 
προσωπικού της. 

η) Η μελέτη σχεδίων νόμων άλλων Υπουργείων που αφο¬ 
ρούν και το Υπουργείο Δημόσιας Τάξης. 

θ) Η συνεργασία με τούς συναρμόδιους κρατικούς φο¬ 
ρείς για την επεξεργασία σχεδίων νόμων, διαταγμάτων και 
αποφάσεων κοινής αρμοδιότητας. 

ι) Η συγκέντρωση, μελέτη, επεξεργασία και ταξινόμηση 
της νομοθεσίας που ενδιαφέρει το Υπουργείο και η κωδικο¬ 
ποίησή της, σε συνεργασία με τη διεύθυνση πληροφορικής. 

Άρθρο 45. 

4ο Τμήμα : Τεκμηρίωσης. 

Οι αρμοδιότητες του τμήματος τεκμηρίωσης είναι οι ακό¬ 
λουθες : 

α) Η οργάνωση και λειτουργία της βιβλιοθήκης του Υ¬ 
πουργείου, η μέριμνα για την προμήθεια συγγραμάτων, βι¬ 
βλίων, περιοδικών και λοιπών εντύπων και ο δανεισμός τους 
στις υπηρεσίες και το προσωπικό. 

β) Η συγκέντρωση των διατριβών, μελετών και λοιπών 
εργασιών του προσωπικού που αναφέρονται σε θέματα απο¬ 
στολής του Υπουργείου. 

γ) Η συλλογή και επεξεργασία στοιχείων για τη συγ¬ 
γραφή της ιστορίας της Ελληνικής Χωροφυλακής, της Αστυ¬ 
νομίας Πόλεων, του Πυροσβεστικού Σώματος, της Αγρο¬ 
φυλακής και της Ελληνικής Αστυνομίας και η οργάνωση 
και λειτουργία του μουσείου. 

δ) Η συγκέντρωση και στατιστική επεξεργασία όλων 
των στοιχείων και πληροφοριών για τη δράση του Υπουργείου 
και για τους οικονομικούς και κοινωνικούς παράγοντες που 
επηρεάζουν την επίτευξη της αποστολής του, σε συνεργα¬ 
σία με τη διεύθυνση πληροφορικής και την υπηρεσία στατι¬ 
στικής της Ε.Σ.Υ.Ε. 

ε) Η μετάφρασή των ξενόγλωσσων κειμένων, 
στ) Η μελέτη του ελληνικού και διεθνή ημερήσιου και 
περιοδικού τύπου, καθώς και των εκδόσεων που αφορούν την 
αποστολή του Υπουργείου, η αποδελτίωση των χρησίμων 
πληροφοριών και η σχετική ενημέρωση των υπηρεσιών του 
Υπουργείου. 

Άρθρο 46. 

Διεύθυνση πληροφορικής. 

Η διεύθυνση πληροφορικής διαιρείται στα εξής τμήματα : 
Ίο Τμήμα : Διοικητικής και τεχνικής μέριμνας. 

2ο Τμήμα : Ανάλυσης και προγραμματισμού. 

3ο Τμήμα : Λειτουργίας συστήματος πληροφορικής. 

Άρθρο 47. 

Ιο Τμήμα : Διοικητικής και τεχνικής μέριμνας. 

Οι αρμοδιότητες του τμήματος διοικητικής και τεχνι¬ 
κής μέριμνας είναι οι ακόλουθες : 

α) Η φροντίδα για την ενημέρωση και επιμόρφωση 
του προσωπικού του Υπουργείου, σε συνεργασία με τη 
διεύθυνση εκπαίδευσης, πάνω στα θέματα μηχανογραφικής 
οργάνωσης των εργασιών και αξιοποίησης των εφαρμο¬ 
γών της πληροφορικής. 

β) Η φροντίδα για την περαιτέρω επιμόρφωση και εξει- 
δίκευση του προσωπικού της διεύθυνσης πληροφορικής. 

γ) Η επιμέλεια της κατάρτισης των προδιαγραφών για 
την προμήθεια ηλεκτρονικοί μέσων και μηχανημάτων, σε 
συνεργασία με τη διεύθυνση τεχνικών. 

δ) Η φροντίδα για την προμήθεια, σε συνεργασία με 
τη διεύθυνση οικονομικών, των υλικών και μέσων που 
απαιτεί η λειτουργία της διεύθυνσης. 

ε) Η ασφάλεια των κτιρίων, των εγκαταστάσεων, των 
μηχανημάτων, των πληροφοριών και των αρχείων της 
διεύθυνσης και η μέριμνα για τη συντήρηση όλων των 
μέσων και μηχανημάτων του συστήματος. 

στ) Η παρακολούθηση της απόδοσης των λειτουργι¬ 
κών προγραμμάτων των ηλεκτρονικών υπολογιστούν και 


των μηχανών ελέγχου επικοινωνιών και η μέριμνα για 
τη βελτίωση τους. 

ζ) Η μελέτη σύνδεσης του συστήματος πληροφορικής 
του Υπουργείου με τα αντίστοιχα άλλων κρατικών φο¬ 
ρέων ή αστυνομιών άλλων χωρών. 

η) Η παρακολούθηση των εξελίξεων στην τεχνολογία, 
στα μηχανήματα και στις εφαρμογές της πληροφορικής 
και η εισήγηση των αναγκαίων προσαρμογών και βελτι¬ 
ώσεων. 

θ) Ο σχεδιασμός, η παρακολούθηση και η ενημέρωση 
της βιβλιοθήκης προγραμμάτων του συστήματος πληροφο¬ 
ρικής. 

ι) Ο σχεδιασμός και η ανάπτυξη προγραμμάτων που 
αφορούν σταθερές και τυποποιημένες εργασίες, που καλύ¬ 
πτουν συνεχείς ανάγκες περισσότερων εφαρμογών. 

ια) Η μελέτη και ο σχεδιασμός τυποποιημένων μεθό¬ 
δων ανάπτυξης νέων εφαρμογών, προγραμματισμού, επεξ¬ 
εργασίας πληροφοριών, χρονικού προγραμματισμού και ελέγ¬ 
χου απόδοσης. 

ιβ) Η ανάπτυξη και συντήρηση βάσεων πληροφοριών 
και η χορήγηση αποκλειστικού ονόματος για κάθε πληρο¬ 
φορία. 

ιγ) Ο σχεδιασμός και η ανάπτυξη τρόπων ασφάλειας 
των πληροφοριών. 

Άρθρο 48. 

2ο Τμήμα : Ανάλυσης και προγραμματισμού. 

Οι αρμοδιότητες του τμήματος ανάλυσης και προγραμ¬ 
ματισμού είναι οι ακόλουθες : 

α) Η ανάλυση των διαδικασιών της εκτέλεσης των 
εργασιών των υπηρεσιών του Υπουργείου και ο σχεδια- 
σμός μεθόδων εκτέλεσής τους ή υποστήριξής τους με 
εφαρμογές του συστήματος πληροφορικής. 

β) Η μελέτη μεθόδων βελτίωσης της λειτουργίας των 
υπηρεσιών και της διακίνησης πληροφοριών, εντύπων και 
σημάτων. 

γ) Η μελέτη, η ανάλυση και ο σχεδιασμός προγραμ¬ 
μάτων ηλεκτρονικών υπολογιστών. 

δ) Η παρακολούθηση της λειτουργίας της απόδοσής 
τους και του κόστους των εφαρμογών. 

ε) Ο ανασχεδιασμός και η βελτίωση των εφαρμογών 
που λειτουργούν. 

Άρθρο 49. 

3ο Τμήμα : Λειτουργίας συστήματος πληροφορικής. 

Οι αρμοδιότητες του τμήματος λειτουργίας συστήμα¬ 
τος πληροφορικής είναι οι ακόλουθες : 

α) Η εξασφάλιση της λειτουργίας των ηλεκτρονικών 
υπολογιστών, των μηχανών ελέγχου επικοινωνιών, των 
τερματικών μονάδων, των μηχανών προετοιμασίας στοι¬ 
χείων και μικροφωτογράφισης και όλων των τεχνικών 
και ηλεκτρονικών μέσων και μηχανημάτων του συστή¬ 
ματος πληροφορικής. 

β) Η μέριμνα για τη συγκέντρωση και τον έλεγχο 
εισαγομένων στοιχείων, την κατανομή τους στις διάφο¬ 
ρες θέσεις εργασίας του συστήματος και τη διανομή τους 
στις υπηρεσίες. 

Τμήμα Ε'. 

Κλάδος Διοικητικής Υποστήριξης : 

Διευθύνσεις Οικονομικών, Τεχνικών και Δημοσίων Σχέσεων. 

Άρθρο 50. 

Διεύθυνση οικονομικών. 

Η διεύθυνση οικονομικών περιλαμβάνει τα εξής τμή¬ 
ματα και υποδιευθύνσεις : 

α) Ιο Τμήμα : Προϋπολογισμού και γενικών δαπανών. 

β) 2ο Τμήμα : Προμηθειών και υλικών. 

γ) 3ο Τμήμα : Αποδοχών και ασφάλισης προσωπι¬ 
κού. 

δ) 4ο Τμήμα : Διαχείρισης χρηματικού, 
ε) Υποδιεύθυνση διαχείρισής υλικού, 
στ) Υποδιεύθυνση ελεγκτηρίου δαπανών. 

Άρθρο 51. 

Ιο Τμήμα : Προϋπολογισμού και γενικών δαπανών. 

Οι αρμοδιότητες του τμήματος προϋπολογισμού και γε¬ 
νικών δαπανών είναι οι ακόλουθες : 

α) Η σύνταξη του προϋπολογισμού δαπανών και του 
προϋπολογισμού του προγράμματος δημοσίων επενδύσεων 
και η παρακολούθηση της εκτέλεσης και της κίνησης των 
επιμέρους πιστώσεων. 

(3) Η έκδοση των εντολών κύριου διατάκτη και η μετα¬ 
βίβαση πιστώσεων στους δευτερεύοντες διατάκτες. 

γ) II κατανομή, ανακατανομή και ο έλεγχος κίνησης 
της πάγιας προκαταβολής και των πιστώσεων για έκτα¬ 
κτα έξοδα ασφάλειας. 

δ) Ο διορισμός και η εποπτεία των δημοσίων υπολόγων 
και των χρηματικών διαχειρίσεων του Υπουργείου. 

ε) Η έγκριση όλων των δαπανών του Υπουργείου, εκτός 
εκείνων που αφορούν τις πάσης φύσεως αποδοχές του 
προσωπικού. 

στ) Η εκτέλεση δικαστικών αποφάσεων, συμβιβαστικών 
πράξεων και η έκδοση καταλογιστικών αποφάσεων για 
οφειλές. 

Άρθρο 52. 

2ο Τμήμα : Προμηθειών και υλικών. 

Οι αρμοδιότητες του τμήματος προμηθειών και υλικών 
είναι οι ακόλουθες : 

α) Η κατάρτιση του προγράμματος προμηθειών του 
Υπουργείου Δημόσιας Τάξης και η παρακολούθηση της 
εκτέλεσής του. 

β) Η φροντίδα για τις διακηρύξεις και την εκπροσώ¬ 
πηση του Υπουργείου στις επιτροπές προμηθειών και παρα¬ 
λαβής υλικών, η σύναψη των συμβάσεων για τις προμή¬ 
θειες και κάθε άλλη διαδικασία προμηθειών. 

γ) Η συγκέντρωση πληροφοριών για τη φερεγγυό- 
τητα των προμηθευτών και την ποιότητα και τις τιμές 
των ειδών. 

δ) Η μέριμνα για τη στέγαση των υπηρεσιών του Υ¬ 
πουργείου και ο χειρισμός των θεμάτων δαπανών αγοράς, 
μίσθωσης, επισκευής και συντήρησης κτιρίων, μηχανημά¬ 
των, οχημάτων, οπλισμού και λοιπού εξοπλισμού. 

ε) Ο προσδιορισμός των αναγκών του Υπουργείου σε 
καύσιμα και η κατανομή και παρακολούθηση των σχετι¬ 
κών πιστώσεων. 

στ) Ο προσδιορισμός των αναγκών του Υπουργείου σε 
ατομικα εφόδια και είδη εξάρτησης προσωπικού και η 
λογιστική παρακολούθηση των σχετικών λογαριασμών. 

ζ) Η λογιστική παρακολούθηση του οπλισμού, των πυ- 
ρομαχικών, των οχημάτων, του τηλεπικοινωνιακού υλι¬ 
κού και όλων των τεχνικών και λοιπών μέσων. 

η) Η κατανομή των χορηγημάτων για γραφική ύλη, 
θέρμανση και καθαριότητα. 

Άρθρο 53. 

3ο Τμήμα : Αποδοχών και ασφάλισης προσωπικού. 

Οι αρμοδιότητες του τμήματος αποδοχών και ασφάλι¬ 
σης προσωπικού είναι οι ακόλουθες : 

α) Η παρακολούθησή των πιστώσεων για αποδοχές, 
αποζημιώσεις και κάθε είδους αμοιβές όλων των κατη¬ 
γοριών του προσωπικού και η μέριμνα για τη διενέργεια 
των απαραιτήτων διαδικασιών. 

β) Ο χειρισμός των συνταξιοδοτικών υποθέσεων όλων 
των κατηγοριών προσωπικού. 


γ) Ο χειρισμός των θεμάτων του γραφείου κρατικού 
ελέγχου του Ιπποδρόμου Φαλήρου. 

δ) Η παρακολούθηση της ασφαλιστικής νομοθεσίας και 
της λειτουργίας των ασφαλιστικών φορέων του προσω¬ 
πικού του Υπουργείου. 

ε) Η παρακολούθηση και ο έλεγχος της λειτουργίας 
των πρατηρίων και λεσχών του προσωπικού. 

Άρθρο 54. 

4ο Τμήμα : Διαχείρισης Χρηματικού. 

Το τμήμα διαχείρισης χρηματικού περιλαμβάνει το γρα¬ 
φείο λογιστηρίου και το γραφείο ταμείου με τις ακόλου¬ 
θες αρμοδιότητες : 

α) Το γραφείο λογιστηρίου διαχειρίζεται την πάγια 
προκαταβολή. 

β) Το γραφείο ταμείου εκτελεί τις πληρωμές των δα¬ 
πανών που γίνονται σε βάρος της πάγιας προκαταβολής. 

Άρθρο 55. 

Υποδιεύθυνση διαχείρισης υλικού. 

1. Η υποδιεύθυνση διαχείρισης υλικού περιλαμβάνει : 
α) το τμήμα διαχείρισης ατομικών εφοδίων, β) το τμήμα 
διαχείρισης οπλισμού, γ) το τμήμα διαχείρισης οχημάτων, 
δ) το τμήμα διαχείρισης τηλεπικοινωνιακών μέσων και 
ε) το τμήμα διαχείρισης γενικών εφοδίων. 

2. Το τμήμα διαχείρισης ατομικών εφοδίων είναι αρ¬ 
μόδιο για την παραλαβή, αποθήκευση, φύλαξη, διαχείριση 
και αποστολή στις υπηρεσίες του Υπουργείου των ειδών 
ιματισμού, υπόδησης, κλινοστρωμνής, εξάρτησης και λοι¬ 
πών ατομικών εφοδίων. 

3. Το τμήμα διαχείρισης οπλισμού είναι αρμόδιο για 
την παραλαβή, αποθήκευση, φύλαξη, επιμέλεια της συν¬ 
τήρησης, διαχείριση και αποστολή στις υπηρεσίες των 
όπλων, πυρομαχικών, χημικών μέσων και λοιπού οπλισμού. 

4. Το τμήμα διαχείρισης οχημάτων είναι αρμόδιο για 
την παραλαβή, αποθήκευση, φύλαξη, διαχείριση και απο¬ 
στολή στις υπηρεσίες των οχημάτων και των ανταλλα¬ 
κτικών, λιπαντικών, ελαστικών και λοιπών ειδών εξοπλι¬ 
σμού οχημάτων. 

5. Το τμήμα διαχείρισης τηλεπικοινωνιακών μέσων είναι 
αρμόδιο για την παραλαβή, αποθήκευση, φύλαξη, διαχεί¬ 
ριση και αποστολή στις υπηρεσίες των τηλεπικοινωνια¬ 
κών και τεχνικών μέσων και των ανταλλακτικών τους. 

6. Το τμήμα διαχείρισης γενικών εφοδίων είναι αρμό¬ 
διο για την παραλαβή, αποθήκευση, φύλαξη, διαχείριση 
και αποστολή στις υπηρεσίες των γραφομηχανών, πολυ¬ 
γράφων, του φωτογραφικού και κινηματογραφικού υλικού, 
των χαρτικών, των σκηνών, των επίπλων και των σκευών, 
των ειδών φωτισμού και κάθε άλλου εφοδίου για τη λει¬ 
τουργία των υπηρεσιών. 

Άρθρο 56. 

Υποδιεύθυνση ελεγκτηρίου δαπανούν. 

1. Η υποδιεύθυνση ελεγκτηρίου δαπανών είναι αρμόδια 
για τον έλεγχο, την εκκαθάριση και την έκδοση εντολών 
πληρωμών των δαπανών του Υπουργείου Δημόσιας Τά¬ 
ξης, και για την εκτέλεση των αρμοδιοτήτων της υπά¬ 
γεται απευθείας στον Αρχηγό της Ελληνικής Αστυνομίας. 
Η υποδιεύθυνση περιλαμβάνει τρία τμήματα ελέγχου. 

2. Το Ιο τμήμα ελέγχου ελέγχει, εκκαθαρίζει και εκ¬ 
δίδει τα εντάλματα πληρωμής για τις δαπάνες που αφο¬ 
ρούν τις πάσης φύσεως αποδοχές του αστυνομικού προ¬ 
σωπικού. Το 2ο τμήμα ελέγχου έχεις τις ίδιες αρμοδιό¬ 
τητες για το πολιτικό, το πυροσβετικό προσωπικό και 
τους κοινοτικούς φύλακες. 

3. Το 3ο τμήμα ελέγχου ελέγχει, εκκαθαρίζει και εκδί¬ 
δει τα εντάλματα πληρωμής για τις δαπάνες υλικού καί 
παρακολουθεί τις μεταβιβαζόμενες πιστώσεις. 

Άρθρο 57. 

Διεύθυνση τεχνικών. 

Η διεύθυνση τεχνικών διαιρείται στα εξής τμήματα κα ι 
υποδιευθύνσεις : 

α) Ιο Τμήμα : Τεχνικών μέσων και επικοινωνιών, 
β) 2ο Τμήμα : Οχημάτων, 
γ) 3ο Τμήμα : Οπλισμού και κτιρίων, 
δ) Υποδιεύθυνση τεχνικών εφαρμογών Νότιας Ελλάδας 
ε) Υποδιεύθυνση τεχνικών εφαρμογών Βάριας Ελλάδας. 

Άρθρο 58. 

Ιο Τμήμα : Τεχνικών μέσων και επικοινωνιών. 

Οι αρμοδιότητες του τμήματος τεχνικών μέσων και 
επικοινωνιών είναι οι ακόλουθες : 

α) Η οργάνωση και λειτουργία του δικτύου ασύρματης 
επικοινωνίας και η φροντίδα για τη συντήρηση, ασφάλεια 
και βελτίωσή του. 

β) Ο προσδιορισμός των αναγκών του Υπουργείου σε 
ασύρματο τηλεπικοινωνιακό υλικό. 

γ) Η κατανομή και ανακατανομή των μέσων ασύρμα¬ 
της επικοινωνίας. 

δ) Η οργάνωση και λειτουργία του δικτύου ενσύρματης 
επικοινωνίας και η φροντίδα για τη συντήρηση, ασφάλεια 
και βελτίωσή του. 

ε) Ο προσδιορισμός των αναγκών του Υπουργείου σε 
ενσύρματο τηλεπικοινωνιακό υλικό. 

στ) Η κατανομή και ανακατανομή των μέσων ενσύρ¬ 
ματης επικοινωνίας, η παρακολούθηση των μεταβολών των 
τηλεφωνικών και τηλετυπικών συνδέσεων και των λογα¬ 
ριασμών του Ο.Τ.Ε. 

ζ) Η φροντίδα για την ανάπτυξη τηλεοπτικοακουστι- 
κών συστημάτων. 

η) Η μελέτη και αξιοπο'ηση τοιν εξελίξεων της τεχνο¬ 
λογίας και των εμπειριών των αστυνομικών ξένων χωρών. 

θ) Ο προσδιορισμός των αναγκών του Υπουργείου σε 
τεχνικά μέσα. 

ι) Η σύνταξη προδιαγραφών και η αξιολόγηση προ¬ 
σφορών για την προμήθεια τηλεπικοινωνιακών και τεχνι¬ 
κών μέσων, ατομικών εφοδίων του προσωπικού και γενι¬ 
κών εφοδίων των υπηρεσιών. 

Άρθρο 59. 

2ο Τμήμα : Οχημάτων. 

Οι αρμοδιότητες του τμήματος οχημάτων είναι οι ακό¬ 
λουθες : 

α) Ο προσδιορισμός των αναγκών του Υπουργείου σε 
οχήματα, η σύνταξη των τεχνικών προδιαγραφών και η 
αξιολόγηση των προσφορών για την προμήθειά τους. 

β) Η μέριμνα για τον κατάλληλο εξοπλισμό των οχη¬ 
μάτων. 

γ) II φροντίδα για την έγκριση της κυκλοφορίας των 
οχημάτων, την ασφάλισή τους και τον καθορισμό μέτρων 
ασφάλειας και χώρων στάθμευσης και φύλαξης. 

δ) Η φροντίδα για το χαρακτηρισμό των οχημάτων 
ως ακαταλλήλων και για την παράδοσή του στον ΟΔΔΥ. 

ε) Η γνωμάτευση για τον καταλογισμό ζημιών οχη¬ 
μάτων. 

στ) Η κατανομή των οχημάτων και του εξοπλισμού 
τους στις υπηρεσίες. 

ζ) Η παρακολούθηση της οργανικής δύναμης κάθε υπη¬ 
ρεσίας σε οδηγούς οχημάτων, 

η) Ο έλεγχος της κίνησης οχημάτων και ο καθορισμός 
των συνοδευτικών εγγράφων και των διαδικασιών κίνη¬ 
σής τους. 

θ) Η παρακολούθηση των εργασιών των συνεργείων, 
ι) Ο καθορισμός κλίμακας κατανάλωσης καυσίμοιν, λι- 
παντικών και ανταλλακτικών. 


ια) Η φροντίδα για τον εφοδιασμό του προσωπικού 
του Υπουργείου με υπηρεσιακές άδειες οδηγού και άδειες 
εκγυμναστή οδηγών. 

ιβ) Η τήρηση σχεδίων μεταφορών ειρηνικής και πο¬ 
λεμικής περιόδου. 

Άρθρο 60. 

3ο Τμήμα : Οπλισμού και κτιρίων. 

Οι αρμοδιότητες του τμήματος οπλισμού και κτιρίων 
είναι οι ακόλουθες : 

α) Ο προσδιορισμός των αναγκών του Υπουργείου σε 
οπλισμό, η σύνταξη προδιαγραφών και η αξιολόγηση προσ¬ 
φορών για την προμήθειά του. 

β) Η οργάνωση και λειτουργία σκοπευτηρίων, 
γ) Η εκπόνηση οδηγιών για τη χρήση και συντήρηση 
ειδών οπλισμού. 

δ) Η κατανομή και ανακατανομή του οπλισμού στις 
υπηρεσίες και η τήρηση σχετικών στοιχείων. 

ε) Η γνωμάτευση για τον καταλογισμό ζημιών ή απω¬ 
λειών οπλισμού. 

στ) Η φροντίδα για τη συντήρηση των κτιρίων του 
Υπουργείου. 

ζ) Η μελέτη και επίβλεψη των κτιριολογικών προγραμ¬ 
μάτων του Υπουργείου. 

η) Η φροετίδα για την αγορά οικοπέδων και κτιρίων, 
για την έκδοση οικοδομικών αδειών, για την ένταξη των 
κτιριακών έργων στο πρόγραμμα δημοσίων επενδύσεων 
και το διορισμό υπολόγων διαχειριστών. 

Άρθρο 61. 

Γποδιευθύνσεις τεχνικών εφαρμογών. 

1. Στο νομό Αττικής λειτουργεί υποδιεύθυνση τεχνικών 
εφαρμογών Νότιας Ελλάδας με τα εξής τμήματα : 

α) Ιο Τμήμα : Τυπογραφείου. 

β) 2ο Τμήμα : Συνεργείου οχημάτων. 

γ) 3ο Τμήμα : Συνεργείου τεχνικών μέσων. 

δ) 4ο Τμήμα : Συνεργείου οπλισμού. 

ε) 5ο Τμήμα : Συνεργείου κτιρίων. 

στ) 6ο Τμήμα : Κίνησης οχημάτων. 

2. Το τμήμα τυπογραφείου είναι αρμόδιο για την ε¬ 
κτέλεση όλων των εργασιών εκτύπωσης και βιβλιοδεσίας, 
που του επιτρέπει ο τεχνικός εξοπλισμός του. Το τμήμα 
συνεργείων οχημάτων είναι αρμόδιο για τη συντήρηση 
και επισκευή των οχημάτων των υπηρεσιών. Το τμήμα 
συνεργείου τεχνικών μέσων για την επισκευή και συντή¬ 
ρηση του τηλεπικοινωνιακού υλικού, των λοιπών τεχνι¬ 
κών μέσων και των γενικών εφοδίων των υπηρεσιών της 
Νότιας Ελλάδας. Το τμήμα συνεργείων οπλισμού είναι 
αρμόδιο για την επισκευή και συντήρηση των όπλων και 
την αναγόμωση των φυσιγγίων. Το τμήμα συνεργείου 
κτιρίων είναι αρμόδιο για την επισκευή και συντήρηση 
των κτιρίων του Υπουργείου. 

3. Οι αρμοδιότητες του τμήματος κίνησης οχημάτων 
είναι οι ακόλουθες : 

α) Η διατήρηση εφεδρικής δύναμης οχημάτων και η 
κινητοποίηση οχημάτων από τα κατανεμημένα στις υπη¬ 
ρεσίες για την αντιμετώπιση εκτάκτων αναγκοόν. 

β) Η φροντίδα για τη μεταφορά προσωπικού, υλικών 
καί εφοδίων του Υπουργείου. 

4. Τα τμήματα της υποδιεύθυνσης τεχνικών εφαρμο¬ 
γών Νότιας Ελλάδας υποστηρίζουν όλες τις υπηρεσίες του 
Υπουργείου που εδρεύουν στα Επτάνησα, την Ήπειρο, 
τη Στερεά Ελλάδα, την Πελοπόννησο, την Κρήτη και τα 
Νησιά του Αιγαίου εκτός του τμήματος τυπογραφείου 
που εξυπηρετεί το σύνολο των υπηρεσιών του Υπουργείου. 

5. Στο νομό Θεσσαλονίκης λειτουργεί υποδιεύθυνση τε¬ 
χνικών εφαρμογών Βόριας Ελλάδας, που περιλαμβάνει τα 
ίδια τμήματα με εκείνα της υποδιεύθυνσης Νότιας Ελλά¬ 
δας, πλην του τμήματος τυπογραφείου, και με αντίστοι- 

χες αρμοδιότητες, για την υποστήριξη των υπηρεσιών 
των υπολοίπων διαμερισμάτων της χώρας. 

Άρθρο 62. 

Διεύθυνση δημοσίων σχέσεων. 

Η διεύθυνση δημοσίων σχέσεων έχει τα εξής τμήματα : 
α) Ιο Τμήμα : Ενημέρωσης, 
β) 2ο Τμήμα : Κοινωνικών σχέσεων, 
γ) 3ο Τμήμα : Εκδόσεων. 

Άρθρο 63. 

Ιο Τμήμα : Ενημέρωσης. 

Οι αρμοδιότητες του τμήματος ενημέρωσης είναι οι 
ακόλουθες : 

α) Η αποδελτίωση του ελληνικού ημερήσιου και πε¬ 
ριοδικού Τύπου, η σύνταξη δελτίου Τύπου και η διανομή 
του στις υπηρεσίες του Υπουργείου. 

β) Η προβολή του έργου του Υπουργείου Δημόσιας 
Τάξης και η ενημέρωση του κοινού για τις δραστηριότη¬ 
τες του Υπουργείου και της Ελληνικής Αστυνομίας, μέσω 
του Τύπου και των μέσων μαζικής ενημέρωσης. 

γ) Η απάντηση στα δημοσιεύματα του Τύπου που αφο¬ 
ρούν το Υπουργείο Δημόσιας Τάξης και την Ελληνική 
Αστυνομία. 

δ) Η επαφή με τους δημοσιογράφους και λοιπούς πα¬ 
ράγοντες ενημέροκτης και πληροφόρησης του κοινού. 

ε) Η τήρηση αρχείου δημοσιευμάτων που αφορούν το 
Υπουργείο Δημόσιας Τάξης. 

στ) Η μέριμνα για την παραγωγή ή την προμήθεια 
και προβολή κινηματογραφικών ταινιών και διαφανειών, 
μορφωτικού και πληροφοριακού περιεχομένου. 

ζ) Η επιμέλεια παραγωγής ραδιοτηλεοπτικών εκπομ¬ 
πών της Ελληνικής Αστυνομίας. 

η) Η φωτογραφική και ραδιοτηλεοπτική κάλυψη δρα¬ 
στηριοτήτων του Υπουργείου Δημόσιας Τάξης και της 
Ελληνικής Αστυνομίας. 

θ) Η ανάπτυξη σχέσεων με ραδιοτηλεοπτικά δίκτυα 
και η παροχή συνδρομών σε τηλεοπτικούς, θεατρικούς και 
κινηματογραφικούς παραγωγούς. 

ι) Η τήρηση αρχείου φωτογραφικού και τηλεοπτικού 
υλικού. 

Άρθρο 64. 

2ο Τμήμα : Κοινωνικών σχέσεων. 

Οι αρμοδιότητες του τμήματος κοινωνικών σχέσεων 
είναι οι ακόλουθες : 

α) Η οργάνωση τελετών, εορτών, δεξιώσεων και λοι¬ 
πών κοινωνικών και πολιτιστικών εκδηλώσεων για την 
προβολή του έργου του Υπουργείου Δημόσιας Τάξης. 

β) Η συμμετοχή της Ελληνικής Αστυνομίας σε παρε¬ 
λάσεις, εθνικές εορτές και άλλες επετείους και η αντιπρο¬ 
σώπευσή της σε πολιτιστικές και κοινοτικές εκδηλώσεις, 
που οργανώνονται από άλλους φορείς. 

γ) Η οργάνωση εορτών, μορφωτικών, πολιτιστικών και 
ψυχαγωγικών εκδηλώσεων για το προσωπικό της Ελλη¬ 
νικής Αστυνομίας και των οικογενειών τους. 

δ) Η μέριμνα για την υλική και ηθική αρωγή του προ¬ 
σωπικού και των μελών των οικογενειών τους, 
ε) Η μέριμνα απόδοσης επικήδειων τιμών, 
στ) Η ανάπτυξη σχέσεων με συλλόγους, σωματεία και 
οργανώσεις κοινωνικού, μορφωτικού, επιστημονικού και 
πολιτιστικού χαρακτήρα. 

ζ) Η εισήγηση για τη βράβευση πράξεων ιδιοοτών, που 
έχουν σχέοτη με την αποστολή του Υπουργείου Δημόσιας 
Τάξης. 

η) Η ανάπτυξη σχέσεων με συλλόγους φίλων της Ελ¬ 
ληνικής Αστυνομίας και συλλόγους αποστράτων της Ελ¬ 
ληνικής Αστυνομίας. 


θ) Η μέριμνα διοργάνωσην εκθέσεων για τη δραστηριό¬ 
τητα της Ελληνικής Αστυνομίας. 

ι) Η εξέταση των παραπόνων των πολιτών και η πα¬ 
ραπομπή των υποθέσεων στην καθ’ ύλη και τόπο αρμόδια 
υπηρεσία. 

ια) Η ανάπτυξη σχέσεων με διεθνείς ενώσεις αστυνο¬ 
μικών και η φροντίδα για τη φιλοξενία ξένων επισήμων 
και προσκεκλημένων του Υπουργείου. 

ιβ) Η διοργάνωση συνεδρίων και διεθνών συναντήσεων 
αστυνομικού ενδιαφέροντος στην Ελλάδα. 

ιγ) Η μέριμνα για την πραγματοποίηση ταξιδίων της 
ηγεσίας και του προσωπικού στο εξωτερικό για επίσημες 
επισκέψεις ή υπηρεσιακές αποστολές. 

ιδ) Η διεξαγωγή της εθιμοτυπικής αλληλογραφίας της 
ηγεσίας του Υπουργείου και η ενημέρωσή της για τις 
εθιμοτυπικές παραστάσεις και εκδηλώσεις. 

ιε) Η διοργάνωση αθλητικών εκδηλώσεων για φιλάν - 
θρωπικούς και ψυχαγωγικούς σκοπούς και η έγκριση συμ¬ 
μετοχής προσωπικού του Υπουργείου σε δραστηριότητες 
αθλητικών συλλόγων και σωματείων. 

ιστ) Η συμμετοχή της φιλαρμονικής της Ελληνικής 
Αστυνομίας σε τελετές, παρελάσεις και εθνικές εορτές 
και η έγκριση συμμετοχής της φιλαρμονικής της Ελλη¬ 
νικής Αστυνομίας σε ψυχαγωγικές, θρησκευτικές και πο- 
λιστικές εκδηλώσεις. 

ιζ) Η διοργάνωση μουσικών εκδηλώσεων για την ψυ¬ 
χαγωγία του προσωπικού της Ελληνικής Αστυνομίας και 
του κοινού. 

ιη) Η μέριμνα οργάνωσης και λειτουργίας θερέτρων 
και παιδικών εξοχών για το προσωπικό και τα μέλη των 
οικογενειών τους. 

ιθ) Η φροντίδα για την εξυπηρέτηση των θρησκευτι¬ 
κών αναγκών του προσωπικού και για τη συνεργασία 
του Υπουργείου με την Εκκλησία της Ελλάδας. 

Άρθρο 65. 

3ο Τμήμα : Εκδόσεων. 

Οι αρμοδιότητες του τμήματος εκδόσεων είναι οι ακό¬ 
λουθες : 

α) Η επιμέλεια της έκδοσης του περιοδικού του Υπουρ¬ 
γείου Δημόσιας Τάξης και η παρακολούθηση των συνδρο¬ 
μητών. 

β) Η τήρηση αρχείου δημοσιογραφικής ύλης, φωτο¬ 
γραφικού υλικού και βιβλιοθήκης για τις ανάγκες των 
εκδόσεων. 

γ) Η επιμέλεια όλων των εκδόσεων που αποβλέπουν 
στην προώθηση των δημοσίων σχέσεων και της προβο¬ 
λής του Υπουργείου. 

δ) Η διαχείριση των εσόδων από τις εκδόσεις. 

Τμήμα ΣΤ'. 

Κεντρικές Υπηρεσίες υπαγόμενες απευθείας στον Αρχηγό. 

Άρθρο 66. 

Διεύθυνση οικονομικής επιθεώρησης. 

1. Η διεύθυνση οικονομικής επιθεώρησης υπάγεται 
απευθείας στον Αρχηγό της Ελληνικής Αστυνομίας και 
οι αρμοδιότητές της είναι οι ακόλουθες : 

α) Ο έλεγχος των διαχειρίσεων χρηματικού όλων των 
υπηρεσιών του Υπουργείου. 

β) Ο έλεγχος των διαχειρίσεων υλικού όλων των υπη¬ 
ρεσιών του Υπουργείου. 

γ) Ο έλεγχος της λειτουργίας του ελεγκτηρίου δαπα¬ 
νών και των λοιπών οικονομικών υπηρεσιών του Υπουρ¬ 
γείου. 

2. Η διεύθυνση διαιρείται στο τμήμα ελέγχου κεντρι¬ 
κών υπηρεσιών και στο τμήμα ελέγχου περιφερειακών 
υπηρεσιών. 

Άρθρο 67. 

Περιφερειακοί επιθεωρητές. 

1. Οι περιφερειακοί επιθεωρητές είναι εννέα (9), φέ¬ 
ρουν βαθμό υποστρατήγου αστυνομίας, και υπάγονται απευ¬ 
θείας στον Αρχηγό της Ελληνικής Αστυνομίας. 

2. Οι περιφερειακοί επιθεωρητές έχουν ως αποστολή 
το, συντονισμό και τον έλεγχο του έργου των περιφερεια¬ 
κών υπηρεσιών. Οι ειδικότερες αρμοδιότητές τους είναι 
οι ακόλουθες : 

α) Παρακολουθούν την εφαρμογή των νόμων, του ορ¬ 
γανισμού και των κανονισμών του Υπουργείου Δημόσιας 
τάξης και των αποφάσεων και διαταγών της ηγεσίας από 
τις περιφερειακές υπηρεσίες. 

β) Μετρουν την αποδόση και την παραγωγικότητα των 
υπηρεσιών. 

γ) Συντάσσουν τις εκθέσεις ικανότητας των διευθυντών 
των αστυνομικών διευθύνσεων της δικαιοδοσίας τους. 

,δ) Διενεργούν και διατάσσουν ένορκες διοικητικές εξε¬ 
τάσεις. 

ε) Παρακολουθούν την εφαρμογή και απόδοση των μέ¬ 
τρων, μεθόδων καί διαδικασιών, που ορίζουν ο εσωτερι¬ 
κός κανονισμός, και οι διαταγές της ηγεσίας και την υλο¬ 
ποίηση των στόχων που έχουν τεθεί από τα προγράμματα 
του Υπουργείου. 

στ,) Συγκρίνουν τα αποτελέσματα της δράσης των υπη¬ 
ρεσιών προς τους προγραμματισμένους στόχους και ειση- 
γούνται στην ηγεσία και στους καθ’ ύλη αρμόδιους κλά¬ 
δους τις απαραίτητες διορθώσεις και προσαρμογές στα 
μέσα και στους στόχους. 

ζ) Στην περίπτωση ανάληψης κοινής δράσης από δύο 
ή περισσότερες αστυνομικές διευθύνσεις, συντονίζουν τη 
δράση αυτή σε συνεργασία με το τμήμα επιχειρήσεων 
της διεύθυνσης γενικής αστυνόμευσης του κλάδου αστυ¬ 
νομίας τάξης. 

η) Εξετάζουν τα παράπονα και τις καταγγελίες των 
πολιτών. 

3. Η τοπική αρμοδιότητα και η έδρα των περιφερεια¬ 
κών επιθεωρητών καθορίζεται ως εξής : 

,α) Αστυνομικές Διευθύνσεις Δωδεκανήσου, Κυκλάδων, 
Αέσβου, Σάμου και Χίου με έδρα την Αθήνα. 

• β) Αστυνομικές Διευθύνσεις Ηρακλείου, Λασηθίαυ, Ρε- 
θύμνης, Χανιών, με έδρα τα Χανιά. 

γ) Αστυνομικές Διευθύνσεις Αργολίδας, Αρκαδίας, Κο¬ 
ρινθίας, Λακωνίας και Μεσσηνίας με έδρα την Τρίπολη. 

δ) Αστυνομικές Διευθύνσεις Αχαΐας, Αιτωλίας. Ακαρ¬ 
νανίας, Ζακύνθου, Ηλείας και Κεφαλληνίας με έδρα την 
Πάτρα. 

ε) Αστυνομικές Διευθύνσεις Βοιωτίας, Εύβοιας, Ευρυ¬ 
τανίας, Φθιώτιδας και Φωκίδας με έδρα τη Λαμία. 

στ) Αστυνομικές Διευθύνσεις Γρεβενών, Καρδίτσας, Λά¬ 
ρισας, Μαγνησίας, Πιερίας και Τρικάλων με έδρα τη Λά¬ 
ρισα. 

ζ) Αστυνομικές Διευθύνσεις Άρτας, Θεσπρωτίας, Ιω- 
αννίνων, Κέρκυρας, Λευκάδας και Πρέβεζας με έδρα τα 
Ιωάννινα. 

,η) Αστυνομικές Διευθύνσεις Ημαθίας, Καστοριάς, Κιλ- 
κίς, Κοζάνης, Πέλλας, Φλώρινας και Χαλκιδικής με έδρα 
τη Θεσσαλονίκη. 

__ 0) Αστυνομικές Διευθύνσεις Δράμας, Έβρου, Καβάλας, 
ειάνθης, Ροδόπης, και Σερρών με έδρα την Καβάλα. 

4. Στις γενικές αστυνομικές διευθύνσεις Αττικής και 
Θεσσαλονίκης καθήκοντα περιφερειακού επιθεωρητή ασκούν 
οι γενικοί διευθυντές. 

Άρθρο 68. 

Υπηρεσίες ασφαλείας απευθείας υπαγόμενες στον Αρχηγό. 

1. Η υπηρεσία ασφαλείας του Προέδρου της Δημοκρα- 
τιας έχει τις αρμοδιότητες που προβλέπονται από το άρθρο 


14 του Ν.Δ. 3365/1955, όπως αντικαταστάθηκε με το 
άρθρο 2 του Ν.Δ. 388/1974. 

2. Η υπηρεσία ασφαλείας της βουλής των Ελλήνων 
έχει την ευθύνη της ασφάλειας του κτιρίου της Βουλής 
και των υπηρεσιών της και της τάξης κατά τις συνεδριάσεις 
της, σύμφωνα με τον κανονισμό της Βουλής και τις οδη¬ 
γίες του προέδρου της. 

3. Η υπηρεσία ασφαλείας του Προέδρου της Κυβέρνησης 
εχει την ευθύνη της ασφάλειας του Πρωθυπουργού και 
όλων των χώρων και των μέσων λειτουργίας του πολιτικού 
γραφείου και λειτουργεί σύμφωνα με τις διατάξεις του 
Ν. 1299/1982 (ΦΕΚ 129 Α). 

4. Οι παραπάνω υπηρεσίες υπάγονται απευθείας στον 
Αρχηγό της Ελληνικής Αστυνομίας και αντιστοιχούν προς 
αστυνομικές διευθύνσεις. 

ΜΕΡΟΣ ΔΕΥΤΕΡΟ 
1 Ιεριφερειακές Υπηρεσίες. 

Τμήμα Α'. 

Γενικά. 

Άρθρο 69. 

Γενική διάρθρωση. 

Περιφερειακές υπηρεσίες του Γπουργείου ονομάζονται 
αυτές που έχουν αρμοδιότητα σε ένα νομό ή σε τμήμα του 
και είναι οι ακόλουθες : 

α) Η γενική αστυνομική διεύθυνση Αττικής, 
β) Η γενική αστυνομική διεύθυνση· Θεσσαλονίκης, 
γ) Η αστυνομική διεύθυνση Αιτωλίας. 

Έδρα - αντιστοιχία. 


1. Έδρα κάθε αστυνομικής διεύθυνσης είναι η έδρα του 
νομού., Η αστυνομική διεύθυνση Αιτωλίας εδρεύει στο 
Μεσολόγγι και η αστυνομική διεύθυνση Ακαρνανίας στο 
Αγρίνιο. Οι γενικές αστυνομικές διευθύνσεις εδρεύουν στην 
Αθήνα και τη Θεσσαλονίκη. 

2. Οι αστυνομικές διευθύνσεις είναι μεταξύ τους ισό¬ 
τιμες, καθώς και προς τις κεντρικές υπηρεσίες που φέρουν 
τον ίδιο τίτλο. 

Οι γενικές αστυνομικές διευθύνσεις είναι μεταξύ τους 
ισότιμες. Ισότιμες μεταξύ τους είναι και οι υποδιαιρέσεις 
των γενικών αστυνομικών διευθύνσεων και των αστυνο¬ 
μικών διευθύνσεων που φέρουν τον ίδιο τίτλο. 

Τμήμα Β'. 

Γενικές Αιτννομικές Διευθύνσεις. 

Άρθρο 71. 

Διάρθρωση και αρμοδιότητες των γενικών αστυνομικών 
διευθύνσεων. 

1. Η γενική αστυνομική διεύθυνση διαιρείται στις εξής 
διευθύνσεις : 

α) Διεύθυνση τάξης, 
β) Διεύθυνση ασφάλειας, 
γ) Διεύθυνση τροχαίας. 

2. Η γενική αστυνομική διεύθυνση, μέσα στα όρια της 
τοπικής δικαιοδοσίας της, είναι αρμόδια για την άσκηση 
της αστυνομίας γενικής αστυνόμευσης, της αστυνομίας 
τροχαίας, της αστυνομίας δημόσιας ασφάλειας, της αστυ¬ 
νομίας κρατικής ασφαλείας και της πολιτικής κινητο¬ 
ποίησης, όπως προσδιορίζονται στα άρθρα 4, 5 και 6 
του Ν. 1481/1984. 

Άρθρο 72. 

Διεύθυνση τάξης. 

Η όιευθυνση τάςης της γενικής αστυνομικής διεύθυνσης 
ασκεί τις αρμοδιότητες της αστυνομίας γενικής αστυνό¬ 
μευσης, της πολιτικής κινητοποίησης και της διοικητικής 
υποσ.ηριςης και περιλαμβάνει τις ακόλουθες υπηρεσίες: 

α) ϊ ποόιεύθυνση διοικητικής υποστήριξης, 
β) Ιποδιευθυνση φυλακών - μεταγουγών - δικαστηρίων, 
γ) 1 ποδιεύθυνση γενικής αστυνόμευσης, 
δ) Υποδιεύθυνση αγορανομίας, 
ε) Αστυνομικά τμήματα τάξης. 

Άρθρο 73. 

1 ποδιευθυνση διοικητικής υποστήριξης. 

1. Η υποδιεύθυνση διοικητικής υποστήριξης περιλαμ¬ 
βάνει τα εξής τμήματα : 

α) Τμήμα εσωτερικών λειτουργιών, 
β) Τμήμα προσωπικού. 

γ) Τμήμα διαχείρισης χρηματικού και υλικού. 

2. Οι αρμοδιότητες του τμήματος εσωτερικών λειτουρ- 
γιών είναι οι ακόλουθες : 


α) Η διακίνηση της αλληλογραφίας, 
β) Η φροντίδα για τη διάθεση του προσωπικού στις 
τακτικές και έκτακτες εσωτερικές υπηρεσίες και ο έλεγχος 
της κανονικής εκτέλεσης των υπηρεσιών αυτών. 

γ) Ο έλεγχος της κανονικής προσέλευσης και αποχώ¬ 
ρησης του προσωπικού. 

δ) Η τήρηση και εφαρμογή του σχεδίου ασφάλειας του 
οικήματος της οικείας γενικής αστυνομικής διεύθυνσης 
και των λοιπών σχεδίων πολιτικής κινητοποίησης. 

ε) Η μέριμνα για τη φρούρηση, την ασφάλεια, την κα¬ 
θαριότητα, την ευταξία και τη συντήρηση του οικήματος 
της οικείας γενικής αστυνομικής διεύθυνσης. 

στ) Η ευθύνη για τη λειτουργία της λέσχης και του 
καφενείου. 

ζ) Η οργάνωση και εποπτεία της κίνησης των οχημάτων, 
η) Η λειτουργία του τηλεφωνικού κέντρου και των 
λοιπών τηλεπικοινωνιακών μέσων. 

3. Οι αρμοδιότητες του τμήματος προσωπικού είναι 
οι ακόλουθες : 

Χ ) Ο χειρισμός όλων των θεμάτων προσωπικού της 
γενικής αστυνομικής διεύθυνσης. 

β) Η φροντίδα για τη διενέργεια ενόρκων διοικητικών 
εξετάσεων. 

4. Οι αρμοδιότητες του τμήματος διαχείρισης χρηματικού 
και υλικού είναι οι ακόλουθες : 

α) Η φροντίδα για τη μισθοδοσία του προσωπικού, 
β) Ο εφοδιασμός με όλα τα απαραίτητα μέσα, μηχα¬ 
νήματα και υλικά και η μέριμνα για την καλή λειτουργία 
και συντήρησή τους. 

γ) Η προμήθεια και διανομή των εφοδίων και των 
υλικών στο προσωπικό και στις υπηρεσίες της γενικής 
αστυνομικής διεύθυνσης. 

δ) Η διαχείριση της πάγιας προκαταβολής. 

5. Η υποδιεύθυνση διοικητικής υποστήριξης της γενικής 
αστυνομικής διεύθυνσης Θεσσαλονίκης περιλαμβάνει και 
τμήμα υγειονομικού για την υγειονομική περίθαλψη του 
προσωπικού του Υπουργείου που υπηρετεί στη Βόρια 
Ελλάδα. 

Άρθρο 74. 

Υποδιεύθυνση φυλακών - μεταγωγών - δικαστηρίων. 

1. Η υποδιεύθυνση φυλακών - μεταγωγών - δικαστηρίων 
περιλαμβάνει τα εξής τμήματα : 

α) Τμήμα φρούρησης φυλακών, 
β) Τμήμα μεταγωγών κρατουμένων, 
γ) Τμήμα τάξης δικαστηρίων. 

2. Το τμήμα φρούρησης φυλακών είναι αρμόδιο για την 
εξωτερική φρούρηση των σωφρονιστικών καταστημάτων 
και φυλακών. Το τμήμα μεταγωγών κρατουμένων είναι 
αρμόδιο για την ασφαλή μεταγωγή των κρατουμένων 
στις φυλακές και τα δικαστήρια και για τη συνοδεία χρη¬ 
ματαποστολών του δημοσίου εκτός των ορίων της γενικής 
αστυνομικής διεύθυνσης. Το τμήμα τάξης δικαστηρίων 
είναι αρμόδιο να τηρεί την τάξη στους χώρους των δικα¬ 
στηρίων. 

Άρθρο 75. 

Υποδιεύθυνση γενικής αστυνόμευσης. 

1. Η υποδιεύθυνση γενικής αστυνόμευσης περιλαμβάνει 
τα εξής τμήματα : 

α) Τμήμα επιχειρήσεων, 
β) Τμήμα άμεσης δράσης, 
γ) Τμήμα εφαρμογής νομοθεσίας. 

2. Το Τμήμα επιχειρήσεων έχει τα εξής καθήκοντα : 
α) Εκπόνηση σχεδίων επιχειρήσεων των δυνάμεων της 

γενικής αστυνομικής διεύθυνσης. 

β) Προετοιμασία της ληψης μέτρων αντιμετώπισης δη¬ 
μοσίων συναθροίσεων, συγκεντρώσεων και καταστάσεων 
διατάραξης της τάξης. 

γ) Λειτουργία της αίθουσας επιχειρήσεων της γενικής 
αστυνομικής διεύθυνσης. 

δ) Συντονισμός των επιχειρήσεων και καθοδήγηση των 
δυνάμεων στην εκτέλεση των σχεδίων. 

ε) Διαρκής λήψη και μετάδοση εντολών, οδηγιών και 
πληροφοριών από και προς τις υπηρεσίες και τα οχήματα. 

στ) Φρούρηση ιδιαίτερα επικινδύνων στόχων εγκλη¬ 
ματικών ενεργειών. 

ζ) Εκτέλεση ειδικών αποστολών και επιχειρήσεων. 

3. Το τμήμα άμεσης δράσης έχει τα εξής καθήκοντα : 
α) Άμεση και συνεχής παροχή υπηρεσιών προς τους 

πολίτες. 

β) Άμεση επέμβαση στα συμβάντα αστυνομικής δρα¬ 
στηριότητας. 

γ) Συνεχής περιπολία για την εξασφάλιση της δημό¬ 
σιας τάξης. 

4. Το τμήμα εφαρμογής νομοθεσίας έχει τα εξής κα¬ 
θήκοντα : 

α) Έκδοση αστυνομικών διατάξεων της γενικής αστυ¬ 
νομικής διεύθυνσης. 

β) Παροχή οδηγιών προς τα τμήματα τάξης για την 
εφαρμογή της νομοθεσίας που αφορά τη δημόσια τάξη και 
την άσκηση της αστυνομίας γενικής αστυνόμευσης. 

γ) Καθοδήγηση των τμημάτων στο χειρισμό θεμάτων 
πολιτικής κινητοποίησης. 

δ) Άσκηση της δίωξης των πταισματικών παραβάσεων 
και άσκηση καθηκόντων δημοσίου κατηγόρου, 
ε) Παροχή συνδρομής σε κρατικές υπηρεσίες, 
στ) Συντονισμός του έργου των κοινοτικών φυλάκων, 
έλεγχος εφαρμογής των κανονισμών άρδευσης, έκδοση 
αγροτικών διατάξεων, εκτέλεση καθηκόντων δημοσίου κα¬ 
τηγόρου αγροτικούν αδικημάτων και διορισμός υδρονομικών 
οργάνων και πραγματογνωμόνων. 

Άρθρο 76. 

Υποδιεύθυνση αγορανομίας. 

1. Η υποδιεύθυνσή αγορανομίας περιλαμβάνει τα εξής 
τμήματα : 

α) Τμήμα ελέγχου χονδρεμπορίου και βιομηχανιών, 
β) Τμήμα δειγματοληψιών - μέτρων και σταθμών, 
γ) Τμήμα ελέγχου λιανικού εμπορίου - δημοσίων κέντρων 
και τιμών. 

δ) Αστυνομικά τμήματα αγορανομίας. 

2. Το τμήμα ελέγχου χονδρεμπορίου και βιομηχανιών 
ενεργεί αγορανομικό έλεγχο στις επιχειρήσεις χονδρικής 
ή ημιχονδρικής πώλησης, στις βιομηχανίες και βιοτεχνίες 
καταναλωτικών ειδών και σχηματίζει τις σχετικές δικο¬ 
γραφίες. 

3. Το τμήμα δειγματοληψιών - μέτρων και σταθμών 
ενεργεί δειγματοληψίες σε όλα τα είδη βιοτικής αναγκης 
σύμφωνα με την ισχύουσα νομοθεσία, ενεργεί έλεγχο στα 
πρατήρια και οχήματα μεταφοράς και διάθεσης καυσίμων 
και φροντίζει για τη σφράγιση των μέτρων και των σταθμών. 

4. Το τμήμα ελέγχου λιανικού εμπορίου - δημοσίων 
κέντρων και τιμών ενεργεί αγορανομικό έλεγχο στα κατα¬ 
στήματα λιανικής πώλησης, στα δημόσια κέντρα, στα 
κινητά καταστήματα, στις λαϊκές και δημοτικές αγορές 
και συντάσσει τις σχετικές δικογραφίες. Επίσης παρα¬ 
κολουθεί την εξέλιξη των τιμών και συντάσσει τα δελτία 
τιμών. 

5. Το αστυνομικό τμήμα αγορανομίας της γενικής αστυ¬ 
νομικής διεύθυνσης φροντίζει για την εφαρμογή της αγο- 
ρανομικής νομοθεσίας και περιλαμβάνει τα εξής γραφεία : 

α) Γραφείο ελέγχου χονδρεμπορίου και βιομηχανιών, 
β) Γραφείο δειγματοληψιών - μέτρων και σταθμών, 
γ) Γραφείο ελέγχου λιανικού εμπορίου - δημοσίων κέν¬ 
τρων και τιμών. 

δ) Γραφείο διοικητικής υποστήριξης. 


6. Τα γραφεία του αστυνομικού τμήματος αγορανομίας 
έχουν τα ίδια καθήκοντα με εκείνα των τμημάτων υπο¬ 
διεύθυνσης αγορανομίας, όπως ορίζονται στις προηγούμενες 
παραγράφους αυτού του άρθρου. 

7. Το γραφείο διοικητικής υποστήριξης έχει τα ίδια 
καθήκοντα με εκείνα του αντίστοιχου γραφείου του αστυ¬ 
νομικού τμήματος τάξης, όπως ορίζονται στην παράγραφο 6 
του άρθρου 76 του παρόντος. 

8. Τα αστυνομικά τμήματα αγορανομίας της γενικής 
αστυνομικής διεύθυνσης Αττικής είναι επτά (7) και ανά 
ένα εδρεύουν στους Δήμους Αθηνών, Πειραιώς, Αγίου 
Ιωάννη Ρέντη, Αιγάλεω, Γλυφάδας. Νέας Ιωνίας, Αγίας 
Παρασκευής ή Κρωπίας. 

9. Τα αστυνομικά τμήματα αγορανομίας της γενικής 
αστυνομικής διεύθυνσης Θεσσαλονίκης είναι δύο (2) και 
εδρεύουν στο Δήμο Θεσσαλονίκης. 

10. Η τοπική αρμοδιότητα των αστυνομικών τμημάτων 
αγορανομίας καθορίζεται σύμφωνα με τις διατάξεις της 
παραγράφου 5 του άρθρου 8 και της παραγράφου 4 του 
άρθρου 11 του Ν. 1481/1984. 

Άρθρο 77. 

Αστυνομικό τμήμα τάξης 
της γενικής αστυνομικής διεύθυνσης. 

1. Το αστυνομικό τμήμα τάξης της γενικής αστυνομικής 
διεύθυνσης περιλαμβάνει τα ακόλουθα γραφεία : 

α) Γραφείο γενικής αστυνόμευσης 

β) Γραφείο πολιτικής άμυνας 

γ) Γραφείο αγροτικής ασφάλειας 

δ) Γραφείο τουρισμού 

ε) Γραφείο φρούρησης στόχων 

στ) Γραφείο διοικητικής υποστήριξης. 

2. Το γραφείο γενικής αστυνόμευσης ασκεί τις αρμο¬ 
διότητες της αστυνομίας γενικής αστυνόμευσης, εκτελεί 
τις εργασίες εξυπηρέτησης άλλων Υπουργείων και κρα¬ 
τικών φορέων, που έχουν ανατεθεί στο Υπουργείο Δημό¬ 
σιας Τάξης με ειδικούς νόμους, και φροντίζει για τη διε¬ 
νέργεια αστυνομικών περιπολιών στην περιοχή της δι¬ 
καιοδοσίας του τμήματος. 

3. Το γραφείο πολιτικής άμυνας ασκεί τις αρμοδιότητες 
της πολιτικής κινητοποίησης. 

4. Το γραφείο αγροτικής ασφάλειας λειτουργεί μόνο 
σε αστυνομικά τμήματα τάξης, στην περιοχή των οποίων 
υπάρχουν αγροτικές εκτάσεις, και είναι αρμόδιο για την 
άσκηση των αρμοδιοτήτων αγροτικής ασφάλειας και το 
συντονισμό των εργασιών αγροτικής ασφάλειας των κοινο¬ 
τικών φυλάκων. 

5. Το γραφείο τουρισμού φροντίζει για την εφαρμοκή 
των διατάξεων της τουριστικής νομοθεσίας και εξυπηρετεί 
τους τουρίστες. Το γραφείο φρούρησης στόχων φροντίζει 
για την τοποθέτηση σκοπών στους πιθανούς στόχους εγκλη¬ 
ματικών ενεργειών και για την ασφαλή διενέργεια των 
χρηματαποστολών. 

6. Το τμήμα διοικητικής υποστήριξης χειρίζεται τα 
θέματα προσωπικού, διαχειρίζεται το χρηματικό και το 
υλικό, εξασφαλίζει τη γραμματειακή εξυπηρέτηση και την 
εσωτερική λειτουργία του αστυνομικού τμήματος, τηρεί 
το αρχείο, δέχεται τα αιτήματα των πολιτών και μεριμνά 
για την ικανοποίησή τους. 

7. Η τοπική αρμοδιότητα των αστυνομικών τμημάτων 
τάξης κάθε γενικής αστυνομικής διεύθυνσης καθορίζεται 
με τον πίνακα χωρογραφικής κατανομής των υπηρεσιών 
του Υπουργείου Δημόσιας Τάξης, σύμφωνα με τις δια¬ 
τάξεις της παραγράφου 5 του άρθρου 8 και της παραγράφου 
4 του άρθρου 11 του Ν. 1481/1984. 

Άρθρο 78. 

Διεύθυνση ασφάλειας. 

Η διεύθυνση ασφάλειας της γενικής αστυνομικής διεύ¬ 
θυνσης ασκεί τις αρμοδιότητες της αστυνομίας δημόσιας 

ασφάλειας και της αστυνομίας κρατικής ασφάλειας και 
περιλαμβάνει τις ακόλουθες υπηρεσίες : 

α) Υποδιεύθυνση κρατικής ασφάλειας 
β) Υποδιεύθυνση δημόσιας ασφάλειας 
γ) Υποδιεύθυνση αλλοδαπών 
. δ) Υποδιεύθυνση εγκληματολογιών ερευνών, 
ε) Υποδιεύθυνση αρχείων πληροφοριών, 
στ) Αστυνομικά τμήματα ασφάλειας. 

Άρθρο 79. 

Υποδιεύθυνση κρατικής ασφάλειας. 

1. Η υποδιεύθυνση κρατικής ασφάλειας περιλαμβάνει 
τα εξής τμήματα : 

α) Ιο Τμήμα : Προστασίας πολιτεύματος, 
β) 2ο Τμήμα : Όπλων και εκρηκτικών, 
γ) 3ο Τμήμα : Προστασίας επισήμων, 
δ) 4ο Τμήμα : Ειδικών ερευνών. 

2. Το τμήμα προστασίας πολιτεύματος παρακολουθεί τη 
δραστηριότητα των εξτρεμιστών και τυχόν οργανώσεών 
τους και προλαμβάνει ή καταστέλλει τις ενέργειές τους που 
στρέφονται κατά του συνταγματικού πολιτεύματος. Το 
τμήμα όπλων και εκρηκτικών παρακολουθεί τη διακίνησή 
τους και φροντίζει για την εφαρμογή της ισχύουσας νομο¬ 
θεσίας. Επίσης εκδίδει τις άδειες οπλοφορίας και εμπορίας 
όπλων, εκρηκτικών υλ.ών και πυροτεχνημάτων. Το τμήμα 
προστασίας επισήμων φροντίζει για την ασφάλεια των επι¬ 
σήμων προσώπων ελληνικής ιθαγένειας. Το τμήμα ειδικών 
ερευνών χειρίζεται τις υποθέσεις που αναφέρονται στην ε¬ 
φαρμογή της κυβερνητικής πολιτικής για τα θέματα που 
αφορούν ιδιαίτερα κοινωνικά, πολιτιστικά και θρησκευτικά 
ζητήματα αστυνόμευσης, τη συλλογή πληροφοριών για τα 
θέματα αυτά, τη συνεργασία με τους συναρμόδιους κρατικούς 
φορείς για την αντιμετώπιση των θεμάτων αυτών και την 
εν γένει παρακολούθηση των συναφών δραστηριοτήτων που 
στρέφονται κατά του δημοκρατικού πολ.ιτεύματος. 

Άρθρο 80. 

Υποδιεύθυνση δημόσιας ασφάλειας. 

1. Η υποδιεύθυνση δημόσιας ασφάλειας περιλαμβάνει τα 
εξής τμήματα : 

α) Ιο Τμήμα : Ληστειών - εγκλημάτων κατά της ζωής. 

β) 2ο Τμήμα : Εγκλημάτων κατά της ιδιοκτησίας. 

γ) 3ο Τμήμα : Ναρκωτικών. 

δ) 4ο Τμήμα : Οικονομικών εγκλημάτων. 

ε) 5ο Τμήμα : Λρχαιοκαπηλείας. 

στ) 6ο Τμήμα : Ηθών. 

ζ) 7ο Τμήμα : ΙΙαιγνίων. 

η) 8ο Τμήμα : Αναζητήσεων. 

2. Το τμήμα ληστειών - εγκλημάτων κατά της ζωής 
χειρίζεται τις υποθέσεις ληστειών, ανθρωποκτονιών, σω¬ 
ματικών βλαβών, απειλών και εγκλημάτων κατά της προ¬ 
σωπικής ελευθερίας. Το τμήμα εγκλημάτων κατά της ιδιο¬ 
κτησίας χειρίζεται τις υποθέσεις κλοπών, διαρρήξεων, ζωο¬ 
κλοπών, ζωοκτονιών και αρπαγών τσαντών και αναζητά τα 
κλεμμένα αντικείμενα. 

3. Το τμήμα ναρκωτικών ελέγχει και διώκει την παρά¬ 
νομη καλλιέργεια, παρασκευή, κατοχή, διακίνηση και εμ¬ 
πορία ναρκωτικούν. Το τμήμα οικονομικούν εγκλημάτων χει¬ 
ρίζεται τις υποθέσεις απιστίας, απάτης, εκβίασης, κατα¬ 
δολίευσης δανειστών, χρεοκοπίας, πλαστογραφίας, τοκο¬ 
γλυφίας, υπεξαγωγής εγγράφων, δοιροδοκίας, νόθευσης και 
παραβίασης απορρήτου. Επίσης είναι αρμόδιο για τις υπο¬ 
θέσεις παραβίασης της νομοθεσίας περί επιταγών, συναλ¬ 
λαγματικών, αξιογράφων εμπορικών εταιρειών, της νομο¬ 
θεσίας περί πνευματικής ιδιοκτησίας, της νομοθεσίας περί 
το νόμισμα και την προστασία των καταναλ,ωτών. 

4. Το τμήμα αρχαιοκαπηλείας είναι αρμόδιο για ίο χει¬ 
ρισμό υποθέσεων κλοπών και παράνομης εμπορίας έργων 


τέχνης και αρχαιοτήτων. Το τμήμα ηθών ελέγχει το προ¬ 
σωπικό των δημοσίων κέντρων και καταστημάτων και 
διώκει τα εγκλήματα περί τα ήθη. 

5. Το τμήμα παιγνίων παρακολουθεί τη δραστηριότητα 
των λεσχών και διώκει τις παραβάσεις της νομοθεσίας περί 
παιγνίων, στοιχημάτων, εράνων, καζίνων και ιπποδρόμων. 
Το τμήμα αναζητήσεων φροντίζει για την εκτέλεση διω¬ 
κτικών εγγράφων, αναζητάει εξαφανισθέντα άτομα και αντι¬ 
κείμενα και ελέγχει τη διακίνηση προσώπων στα ξενοδο¬ 
χεία. 

Άρθρο 81. 

Υποδιεύθυνση αλλοδαπών. 

1. Η υποδιεύθυνση αλλοδαπών περιλαμβάνει τα εξής 
τμήματα : 

α) Τμήμα συντονισμού. 

β) Τμήμα διοικητικών μέτρων. 

γ) Τμήμα προστασίας ξένων επισήμων. 

2. Το τμήμα συντονισμού συντονίζει και εποπτεύει το 
έργο των αστυνομικών τμημάτων ασφάλειας για θέματα 
αλλοδαπών, συγκεντρώνει, επεξεργάζεται και μεταβιβάζει 
πληροφορίες για την παράνομη δράση τους και φροντίζει για 
τη λήψη των αναγκαίων μέτρων πρόληψης και καταστολής. 

3. Το τμήμα διοικητικών μέτρων είναι αρμόδιο για το 
χειρισμό θεμάτων αδειών εισόδου, παραμονής, εργασίας, 
παροχής πολιτικού ασύλου, ιθαγένειας απελάσεων, για την 
εκτέλεση σχετικών δικαστικών αποφάσεων και για κάθε άλ¬ 
λη διοικητική πράξη που αφορά αλλοδαπούς. 

4. Το τμήμα προστασίας ξένων επισήμων παίρνει τα 
αναγκαία μέτρα για την ασφαλή διαμονή στη χώρα των 
ξένων επισήμων. 

Άρθρο 82. 

Υποδιεύθυνση εγκληματολογικών υπηρεσιών. 

1. Η υποδιεύθυνση εγκληματολογικών υπηρεσιών περι- 
λ,αμβάνει τα εξής τμήματα : 

α) Τμήμα εργαστηρίων. 

β) Τμήμα εξερευνήσεων. 

γ) Τμήμα δακτυλοσκοπίας. 

δ) Τμήμα αναγνώρισης. 

2. Το τμήμα εργαστηρίων χρησιμοποιεί επιστημονικές 
και τεχνικές μεθόδους αξιοποίησης των πειστηρίων και 
ιχνών των εγκληματικών ενεργειών. Το τμήμα εξερευνή¬ 
σεων διερευνά τους χώρους τέλεσης των εγκλημάτων και 
περισυλλέγει τα ίχνη και τα πειστήρια. 

3. Το τμήμα δακτυλοσκοπίας ενεργεί τη δακτυλοσκοπική 
σήμανση των εγκληματιών και των υπόπτων και εξασφα¬ 
λίζει την αναγνώρισή τους μέσω των δακτυλικών αποτυπω¬ 
μάτων. Το τμήμα αναγνώρισης εξασφαλίζει την αναγνώριση 
των εγκληματιών με επιστημονικές και τεχνικές μεθόδους, 
όπως η μέθοδος του τρόπου διάπραξης του εγκλήματος 
(Μ00ϋ8 ΟΡΕΚΑΝΟΙ). η φωτογραφική και φωνητική 
μέθοδος και άλλες. 

Άρθρο 83. 

Υποδιεύθυνση αρχείων πληροφοριών. 

1. Η υποδιεύθυνση αρχείων πληροφοριών έχει την ευ¬ 
θύνη τήρησης των κεντρικών αρχείων του Υπουργείου Δη¬ 
μόσιας Τάξης με πληροφορίες και στοιχεία για πρόσωπα, 
αντικείμενα, μεθόδους, υποθέσεις και συμβάντα ποινικού και 
εγκληματολογικού περιεχομένου. Η υποδιεύθυνση αρχείων 
πληροφοριών είναι κεντρική υπηρεσία και εποπτεύεται άμεσα 
από τον προϊστάμενο του κλάδου αστυνομίας ασφάλειας. 
Λειτουργεί προσωρινά ως υποδιεύθυνση της διεύθυνσης α¬ 
σφάλειας της γενικής αστυνομικής διεύθυνσης Αττικής, μέχρι 
την πλήρη μηχανογράφηση των αρχείων και των διαδικασιών. 
Αντίστοιχη υποδιεύθυνση λειτουργεί και στα πλαίσια της 
γενικής αστυνομικής διεύθυνσης Θεσσαλονίκης. 

2. Η υποδιεύθυνση αρχείων πληροφοριών περιλαμβάνει 
τα εξής τμήματα : 

α) Τμήμα διεκπεραίωσης, 
β) Τμήμα ευρετηρίων, 
γ) Τμήμα αρχειοθέτησης, 
δ) Τμήμα τεχνικής επεξεργασίας. 

3. Το τμήμα διεκπεραίωσης δέχεται και διακινεί τα 
πληροφοριακά έγγραφα και εφοδιάζει τις υπηρεσίες με 
αντίγραφά τους. Το τμήμα ευρετηρίων ενημερώνει και τηρεί 
τα ευρετήρια των αρχείων. Το τμήμα αρχειοθέτησης το¬ 
ποθετεί τα πληροφοριακά έγγραφα στα αρχεία. Το τμήμα 
τεχνικής επεξεργασίας φροντίζει για την εκκαθάριση των 
αρχείων, την καταστροφή των αχρήστων εγγράφων, τη 
θεματική αναδιάταξη και ενοποίηση των φακέλλων και τη 
μηχανογράφηση των αρχείων. 

Άρθρο 84. 

Αστυνομικό τμήμα ασφάλειας της γενικής αστυνομικής 
διεύθυνσης. 

1. Το αστυνομικό τμήμα ασφάλειας της γενικής αστυ¬ 
νομικής διεύθυνσης περιλαμβάνει τα ακόλουθα γραφεία : 

α) Γραφείο κρατικής ασφάλειας, 
β) Γραφείο δημόσιας ασφάλειας, 
γ) Γραφείο αλλοδαπών. 

δ) Γραφείο ελέγχου διαβατηρίων και συναλλάγματος, 
ε) Γραφείο διοικητικής υποστήριξης. 

2. Το γραφείο κρατικής ασφάλειας ασκεί τις αρμοδιό¬ 
τητες της αστυνομίας κρατικής ασφάλειας. Το γραφείο δη¬ 
μόσιας ασφάλειας ασκεί τις αρμοδιότητες της αστυνομίας 
δημόσιας ασφάλειας, αναζητάει τα καταδιιοκόμενα άτομα 
και εκτελεί τα εντάλματα σύλληξης και βίαιας προσαγοκ/ής. 
Το γραφείο αλλοδαπών παρακολουθεί τις δραστηριότητες των 
αλλοδαπών στην περιοχή του τμήματος και χειρίζεται τα 
θέματα διοικητικιόν πράξεων και μέτριον που αφορούν αλ¬ 
λοδαπούς. 

3. Το γραφείο ελέγχου διαβατηρίων και συναλλάγματος 
λειτουργεί μόνο σε αστυνομικά τμήματα ασφάλειας, στην 
περιοχή το^ν οποίων βρίσκονται σημεία εισόδου και εξόδου 
από τη χώρα, και είναι αρμόδιο για την παρακολούθηση της 
νόμιμης διακίνησης ημεδαπών και αλλοδαπών και την ε¬ 
φαρμογή της νομοθεσίας περί εθνικού νομίσματος και συ¬ 
ναλλάγματος. 

4. Το γραφείο διοικητικής υποστήριξης έχει τα ίδια κα¬ 
θήκοντα με εκείνα του αντίστοιχου γραφείου του αστυνομικού 
τμήματος τάξης, όπως ορίζονται στην παράγραφο 6 του 
άρθρου 77 του παρόντος. 

5. Η τοπική αρμοδιότητα των αστυνομικών τμημάτων 
ασφάλειας κάθε γενικής αστυνομικής διεύθυνσης καθορί¬ 
ζεται με τον πίνακα χωρογραφικής κατανομής των υπη- 
ρεσιών του Υπουργείου Δημόσιας Τάξης, σύμφωνα με τις 
διατάξεις της παραγράφου 5 του άρθρου 8 και της παρα¬ 
γράφου 4 του άρθρου Γ1 του Ν. 1481/1984. 

Άρθρο 85. 

Διεύθυνση τροχαίας. 

:!. II διεύθυνση τροχαίας της γενικής αστυνομικής διεύ¬ 
θυνσης ασκεί τις αρμοδιότητες της αστυνομίας τροχαίας και 
περιλαμβάνει τα ακόλουθα τμήματα : 
α) Τμήμα συντονισμού, 
β) Τμήμα οδικών τροχαίων ατυχημάτων, 
γ) Αστυνομικά τμήματα τροχαίας. 

2. Το τμήμα συντονισμού καθοδηγεί τα αστυνομικά τμή¬ 
ματα τροχαίας για την εφαρμογή της ισχύουσας νομοθεσίας, 
συντονίζει το έργο τους, εκπονεί και εφαρμόζει σχέδια 
τροχονομικής αστυνόμευσης, κατευθύνει τα οχήματα της 
τροχαίας, σε συνεργασία με το τμήμα συντονισμού της υπο¬ 
διεύθυνσης επιχειρήσεων της διεύθυνσης τάξης, και συντο¬ 
νίζει την τροχονομική αστυνόμευση του εθνικού οδικού δι¬ 
κτύου. 


3. Το τμήμα οδικών τροχαίων ατυχημάτων διενεργεί τις 
προανακρίσεις για τα οδικά τροχαία ατυχήματα. 

4. Το αστυνομικό τμήμα τροχαίας της γενικής αστυνομικής 
διεύθυνσης ασκεί τις αρμοδιότητες της αστυνομίας τροχαίας 
και περιλαμβάνει τα εξής γραφεία : 

α) Γραφείο τροχονομικής αστυνόμευσης, 
β) Γραφείο παραπόνων. 

γ) Γραφείο τροχαίας εθνικού οδικού δικτύου, 
δ) Γραφείο διοικητικής υποστήριξης, 
ε) Γραφείο οδικών τροχαίιυν ατυχημάτων. 

5. Το γραφείο τροχονομικής αστυνόμευσης παίρνει όλα 
τα μέτρα για την άσκηση της αστυνομίας τροχαίας στην 
περιοχή του τμήματος. Το γραφείο παραπόνων δέχεται τις 
παραστάσεις και τα αιτήματα των πολιτών και φροντίζει 
για την ικανοποίησή τους. Το γραφείο τροχαίας εθνικού οδι¬ 
κού δικτύου λειτουργεί μόνο στα αστυνομικά τμήματα τρο¬ 
χαίας, στην περιοχή των οποίων υπάρχουν εθνικές οδοί, και 
φροντίζει για την τροχονομική αστυνόμευσή τους. Το γρα¬ 
φείο οδικών τροχαίων ατυχημάτων λειτουργεί μόνο στα αστυ¬ 
νομικά τμήματα τροχαίας, των οποίων η περιοχή δεν κα¬ 
λύπτεται από το τμήμα οδικών τροχαίων ατυχημάτων, και 
έχει τα ίδια καθήκοντα με το τμήμα αυτό. 

6. Το γραφείο διοικητικής υποστήριξης έχει τα ίδια 
καθήκοντα με εκείνα του αντίστοιχου γραφείου του αστυνο¬ 
μικού τμήματος, τάξης, όπως ορίζονται στην παράγραφο 6 
του άρθρου 77 του παρόντος. 

7. Τα αστυνομικά τμήματα τροχαίας της γενικής αστυ¬ 
νομικής διεύθυνσης Αττικής είναι οκτώ (8) και εδρεύουν ανά 
ένα στους Δήμους Αθηνών, Πειραιώς, Αιγάλεω, Γλυφάδας, 
Χαλανδρίου, Κηφισιάς, Ελευσίνας και Κρωπίας. 

8. Τα αστυνομικά τμήματα τροχαίας της γενικής αστυ¬ 
νομικής διεύθυνσης Θεσσαλονίκης είναι τρία (3) και εδρεύουν 
στο Δήμο Θεσσαλονίκης τα δύο και το τρίτο σε έναν από τους 
Δήμους Θεσσαλονίκης, Νεάπολης, Σταυρούπολης, Μενε- 
μένης και Επταλόφου. 

9. Η τοπική αρμοδιότητα των αστυνομικών τμημάτων 
τροχαίας καθορίζεται σύμφωνα με τις διατάξεις της παρα¬ 
γράφου 5 του άρθρου 8 και της παραγοάφου 4 του άοθοου 11 
του Ν. 1481/1984. 

Άρθρο 8(3. 

Αστυνομική διεύθυνση του νομού. 

1. Η αστυνομική διεύθυνση του νομού, μέσα στα όρια της 
τοπικής δικαιοδοσίας της, είναι αρμόδια για την άσκηση της 
αστυνομίας γενικής αστυνόμευσης, της αστυνομίας τρο¬ 
χαίας, της αστυνομίας δημοσίας ασφάλειας, της αστυνομίας 
κρατικής ασφάλειας και της πολιτικής κινητοποίησης, όπως 
προσδιορίζονται στα άρθρα 4, 5 και 6 του ν. 1481/1984. 

2. Η αστυνομική διεύθυνση του νομού περιλαμβάνει τα 
εξής τμήματα : 

α) Τμήμα τάξης. 

β) Τμήμα ασφάλειας. 

γ) Τμήμα τροχαίας. 

δ) Τμήμα διοικητικής υποστήριξης. 

ε) Αστυνομικά τμήματα τάξης. 

3. Το τμήμα τάξης περιλαμβάνει : 

α) Το γραφείο γενικής αστυνόμευσης, 
β) Το γραφείο επιχειρήσεων, 
γ) Το γραφείο αγροτικής ασφάλειας, 
δ) Το γραφείο δημοσίου κατηγόρου. 

Το γραφείο γενικής αστυνόμευσης έχει τις αρμοδιότητες 
που ορίζονται στην παράγραφο 2 του άρθρου 74, στην παρά¬ 
γραφο 4 του άρθρου 75, στις παραγράφους 2. 3 και 4 του 
άρθρου 76, και στις παραγράφους 2, 3 και 5 του άρθρου 77. 
Το γραφείο επιχειρήσεων έχει τις αρμοδιότητες που ορί¬ 
ζονται στις παραγράφους 2 και 3 του άρθρου 75. Το γραφείο 
αγροτικής ασφάλειας έχει τις αρμοδιότητες που ορίζονται 
στην παράγραφο 4 του άρθρου 77 του παρόντος. Το γραφείο 

δημοσίου κατηγόρου έχει, τις αρμοδιότητες που ορίζονται 
στο εδάφιο δ' της παραγράφου 4 του άρθρου 75. 

4. Το τμήμα ασφάλειας περιλαμβάνει : 
α) Το γραφείο κρατικής ασφάλειας, 
β) Το γραφείο δημόσιας ασφάλειας. 

γ) Το γραφείο αλλοδαπών, 
δ) Το γραφείο εγκληματολογικών ερευνών, 
ε) Το γραφείο ελέγχου διαβατηρίων και συναλλάγματος. 
Τα γραφεία του τμήματος έχουν αρμοδιότητες αντίστοιχες 
με εκείνες που ορίζονται στις διατάξεις των άρθρων 79, 80, 
81, 82 και της παραγράφου 3 του άρθρου 84 του παρόντος. 

5. Το τμήμα τροχαίας περιλαμβάνει : 

α) Το γραφείο τροχονομικής αστυνόμευσης, 
β) Το γραφείο οδικών τροχαίων ατυχημάτων, 
γ) Το γραφείο τροχαίας εθνικού οδικού δικτύου. 

Τα γραφεία του τμήματος έχουν τις αρμοδιότητες που 
ορίζονται στις παραγράφους 3 και 5 του άρθρου 85. 

6. Το τμήμα διοικητικής υποστήριξης περιλαμβάνει : 
α) Το γραφείο προσωπικού. 

β) Το γραφείο διαχείρισης υλικού και χρηματικού, 
γ) Το γραφείο εσωτερικών λειτουργιών, 
δ) Το γραφείο τεχνικών υποθέσεων. 

7. Το γραφείο τεχνικών υποθέσεων χειρίζεται όλα τα 
θέματα τεχνικών μέσων, τηλεπικοινωνιακού υλικού, οπλισ¬ 
μού και οχημάτων της αστυνομικής διεύθυνσης του νομού. 
Τα λοιπά γραφεία έχουν τις αρμοδιότητες που ορίζονται στις 
παραγράφους 2, 3 και 4 του άρθρου 73 του παρόντος. Το 
γραφείο προσωπικού επιμελείται και τα θέματα υγειονομικής 
περίθαλψης του προσωπικού. 

8. Όλες οι αστυνομικές υπηρεσίες που λειτουογούν στην 
έδρα του νομού, ανεξαρτήτως του τίτλου που φέρουν και 
των αρμοδιοτήτων που ασκούν, αποτελούν υποδιαίρεση της 
αστυνομικής διεύθυνσης και συγκροτούν μία ενιαία υπηρεσία 
με αυτήν, διοικητής της οποίας είναι ο αστυνομικός διευ¬ 
θυντής του νομού. 

Άρθρο 87. 

Αστυνομικό τμήμα τάξης της αστυνομικής διεύθυνσης του 

νομού. 

1. Εκτός της έδρας του νομού λειτουργούν μόνο αστυνο¬ 
μικά τμήματα τάξης : 

Ο αριθμός, η έδρα και η τοπική τους δικαιοδοσία καθο¬ 
ρίζονται σύμφωνα με τις διατάξεις της παραγράφου 5 του 
άρθρου 8 και της παραγράφου 4 του άρθρου 11 του ν. 1481/ 
1984.^ 

2. Το αστυνομικό τμήμα τάξης της αστυνομικής διεύ¬ 
θυνσης του νομού ασκεί, μέσα στα όρια της τοπικής δικαιο¬ 
δοσίας του, τις αρμοδιότητες της αστυνομίας γενικής αστυ¬ 
νόμευσης, της αστυνομίας τροχαίας, της αστυνομίας δημό¬ 
σιας ασφάλειας, της αστυνομίας κρατικής ασφάλειας και 
της πολιτικής κινητοποίησης. 

3. Το αστυνομικό τμήμα τάξης της αστυνομικής διεύ¬ 
θυνσης του νομού περιλαμβάνει τα εξής γραφεία : 

α) Γραφείο γενικής αστυνόμευσης, 
β) Γραφείο τροχαίας, 
γ) Γραφείο ασφάλειας, 
δ) Γραφείο αγροτικής ασφαλείας. 

4. Το γραφείο γενικής αστυνόμευσης έχει τις αρμοδιό¬ 
τητες που ορίζονται στις παραγράφους 2, 3, 5 και 6 του 
άρθρου 77. Το γραφείο τροχαίας έχει τις αρμοδιότητες που 
ορίζονται στην παράγραφο 5 του άρθρου 85. Το γραφείο 
ασφαλείας έχει τις αρμοδιότητες που ορίζονται στις παρα¬ 
γράφους 2 και 3 του άρθρου 84. Το γραφείο αγροτικής α¬ 
σφαλείας έχει τις αρμοδιότητες που ορίζονται στην παρά¬ 
γραφο 4 του άρθρου 77. 

Άρθρο 88. 

Κοινοτικοί φύλακες. 

I. Οι κοινοτικοί φύλακες είναι ειδικής κατηγορίας πο¬ 
λιτικό προσωπικό του Υπουργείου Δημόσιας Τάξης. Η τοπο¬ 


θέτησή τους στους δήμους και τις κοινότητες γίνεται σύμ¬ 
φωνα με τις διατάξεις της παραγράφου 5 του άρθρου 8 και 
της παραγράφου 4 του άρθρου 11 του ν. 1481/1984. 

2. Οι κοινοτικοί φύλακες ασκούν τα καθήκοντα που ορί¬ 
ζουν τα εδάφια α' και β' της παραγράφου 2 του άρθρου 9 
του Ν. 1481/1984 και όσα τους ανατίθενται με απόφαση του 
Υπουργού Δημόσιας Τάξης, στα πλαίσια της αποστολής του 
Υπουργείου Δημόσιας Τάξης, και με κοινή απόφαση των 
Υπουργών Εσωτερικών και Δημόσιας Τάξης για την εξυ¬ 
πηρέτηση των οργανισμών τοπικής αυτοδιοίκησης ή άλλων 
δημόσιων υπηρεσιών. 

3. Οι δραστηριότητες των κοινοτικών φυλάκων διευ¬ 
θύνονται και ελέγχονται από το αστυνομικό τμήμα τάξης που 
είναι κατά τόπο αρμόδιο για τους δήμους και τις κοινότητες, 
όπου υπηρετούν οι κοινοτικοί φύλακες. 


ΜΕΡΟΣ ΤΡΙΤΟ 


Προσωπικό Κεντρικών και Περιφερειακών Υπηρεσιών. 

Τμήμα Α'. 

Τοποθετήσεις-Μεταθέσεις Π ροσωπικού. 

Άρθρο 89. 

Τοποθετήσεις προσωπικού. 

1. Τη θέση του Αρχηγού της Ελληνικής Αστυνομίας 
καταλαμβάνει αντιστράτηγος της Ελληνικής Αστυνομίας 
κατά τις διατάξεις του άρθρου 44 παράγρ. 1 του Ν. 1481/ 
1984. 

2. Τη θέση των προϊσταμένων των κλάδων καταλαμβά¬ 
νουν αντιστράτηγοι αστυνομίας κατά τις διατάξεις του 
άρθρου 33 παράγρ. 1 του ν. 1481/1984. 

3. Οι υποστράτηγοι τοποθετούνται κατά το άρθρο 49 
παράγρ. 1 εδάφ. δεύτερο του ν. 1481/1984. 

4. Το λοιπό αστυνομικό προσωπικό τοποθετείται σύμ¬ 
φωνα με τις διατάξεις της παραγρ. 2 του άρθρου 49 του ν. 
1481/1984 και ειδικότερα, ως προς μεν τη διαδικασία σύμ¬ 
φωνα με τους ορισμούς των ν. 671/1977 και Ν.Δ. 974/ 
1971, ως προς δε τα συμβούλια κρίσεως από τα προβλεπό- 
μενα στο άρθρο 49 παράγρ. 2 του ν. 1481/1984. 

5. Οι τοποθετήσεις του πολιτικού προσωπικού και των 
κοινοτικών φυλάκων γίνονται με απόφαση του Υπουργού 
Δημόσιας Τάξης μετά από κρίση του οικείου υπηρεσιακού 
συμβουλίου. 

6. Για την τοποθέτηση του αστυνομικού και πολιτικού 
προσωπικού στις υπηρεσίες του Υπουργείου Δημόσιας Τά¬ 
ξης και για τις μεταξύ τους υπηρεσιακές σχέσεις καθορίζε¬ 
ται η ακόλουθη αντιστοιχία βαθμών αστυνομικού προσωπι¬ 
κού προς τους βαθμούς του πολιτικού προσωπικού : 


αστυφύλακας πολιτ. 
αρχιφύλακας » 
ανθυπαστυνόμος » 
υπαστυνόμος » 
αστυνόμος β' » 
αστυνόμος α' » 
αστυνομικός υποδιευθυντής » 
αστυνομικός διευθυντής » 


υπάλ. με 9ο βαθμό 
» » 8ο » 

» » 7ο » 

» » 6ο » 

» » 5ο » 

» » 4ο » 

» » 3ο )) 

» » 2ο » 


Άρθρο 90. 

Μεταθέσεις-Μετακινήσεις προσωπικού. 


1. Οι μεταθέσεις των προϊσταμένων των κλάδων γίνονται 
κατά το πρώτο εδάφιο της παραγράφου 1 του άρθρου 49 του 
ν. 1481/1984 και των υποστρατήγων κατά το δεύτερο εδά¬ 
φιο. Οι μεταθέσεις των λοιπών αξιωματικών γίνονται ως 
προς μεν τη διαδικασία σύμφωνα με τους ορισμούς του ν. 
671/1977, ως προς δε τα συμβούλια κρίσεως από τα προ- 
βλεπόμενα στο εδάφιο β' της παραγρ. 2 του άρθρου 49 του 

ν. 1481/1984. 

2. Οι μεταθέσεις αστυφυλάκων και υπαξιωματικών γί¬ 
νονται έκτος του νομού οπού υπηρετούν με απόφαση του 
προβλεπομενου απο το εδάφιο α' της παραγρ. 2 του άρθρου 

49 του ν. 1481/1984 συμβουλίου και εντός του νομού με 
απόφαση του οικείου αστυνομικού διευθυντή. 

3. Οι μεταθέσεις του πολιτικού προσωπικού και των κοι¬ 
νοτικών φυλάκων γίνονται με απόφαση του Τπουργού Δημό¬ 
σιας Τάξης, μετά από κρίση του οικείου υπηρεσιακού συμ¬ 
βουλίου. Οι μεταθέσεις των κοινοτικών φυλάκων εκτός του 
νομού γίνονται μόνον αμοιβαία ή για λόγους πειθαρχίας. 

4. Μετακινήσεις αστυνομικού και πολιτικού προσωπικού 
εντός της αυτής υπηρεσίας γίνονται με διαταγή του προ¬ 
ϊσταμένου της υπηρεσίας. 


Τμήμα Β'. 

Αρμοδιότητες Ηγεσίας και Βαθμοί Διοικαύντων. 


Άρθρο 91. 

Αρμοδιότητες ηγεσίας. 

1. Ο Υπουργός Δημόσιας Τάξης προΐσταται όλων τω 
υπηρεσιών του Γπουργείου και κατευθύνει, συντονίζει επον 
χτεύεΐ’. και ελέγχει τη δράση τους. 

Ειδικότερα ο Υπουργός : 


α) Λαμβάνει όλες τις αποφάσεις για την οργάνωση, τη 
λειτουργία, τη στελέχωση και τον εξοπλισμό των υπηρεσιών. 

β) Επιλέγει τις μεθόδους, τα μέσα τα σχέδια και τα 
προγράμματα και καθορίζει τους στόχους και τις προτεραιό¬ 
τητες της δράσης των υπηρεσιών. 

γ) Συνθέτει τα επιμέρους προγράμματα σε μία ενιαία 
πολιτική του Υπουργείου. 

δ) Καθορίζει τα κριτήρια αξιολόγησης των υπηρεσιών 
και του προσωπικού. 

2. Ο Γενικός Γραμματέας βοηθάει τον Υπουργό στην 
εκτέλεση των καθηκόντων του και ασκεί όλες τις αρμοδιότη¬ 
τες που του μεταβιβάζει ο Υπουργός. 

3. Ο Αρχηγός της Ελληνικής Αστυνομίας ασκεί τη 
διοίκηση της Ελληνικής Αστυνομίας και είναι άμεσα υπεύ¬ 
θυνος απέναντι στον Υπουργό για την άσκηση των καθη¬ 
κόντων του. Ειδικότερα ο Αρχηγός : 

α) Λαμβάνει αποφάσεις στα θέματα που του αναθέτουν 
-ο οργανισμός και οι κανονισμοί του Υπουργείου η τον εξου¬ 
σιοδοτεί ο Υπουργός. 

β) Προγραμματίζει τις δραστηριότητες των,υπηρεσιών 
και εισηγείται στον Υπουργό τα σχετικά προγράμματα και 
τις μεθόδους, τα μέσα και τις διαδικασίες υλοποίησης τους. 

γ) Οργανώνει τις υπηρεσίες, το προσωπικό και τα μέσα, 
ώστε να εκπληρώνουν την αποστολή του Υπουργείου. , 

δ) Είναι υπεύθυνος για την εκτέλεση των εργασιών και 
την υλοποίηση των αποφάσεων του Υπουργού. 

ε) Καθοδηγεί, συντονίζει και εποπτεύει την εκτέλεση 

των εργασιών. , 

στ) Ελέγχει το προσωπικό και ασκεί την πειθαρχική 

εξουσία. , 

ζ) Ασκεί κάθε άλλη αρμοδιότητα που του αναθετει ο 

Υπουργός. , ,, , 

4. Ο Αρχηγός συντονίζει και εποπτεύει απευθείας το 

έργο των εξής υπηρεσιών : > 

α) Των περιφερειακών επιθεωρητών, 
β) Της υπηρεσίας ασφάλειας του Προέδρου της Δημοκρα- 

τΜ γ) Της υπηρεσίας ασφάλειας της Βουλής των Ελλήνων, 
δ) Της υπηρεσίας ασφάλειας του Προέδρου της Κυβερνη- 


ε) Της διεύθυνσης οικονομικής επιθεώρησης. , 

5. Οι προϊστάμενοι των κλάδων ασκούν τη διοίκηση του 

κλάδου τους. 


Ειδικότερα ο κάθε προϊστάμενος του κλάδου : 
α) Προβλέπει ή διαπιστώνει τις αναγκες και τα προ¬ 
βλήματα, που αφορούν την ειδικότερη αποστολή του κλάδου, 
και μεριμνά για την εξεύρεση εναλλακτικών μέσων και μεθό¬ 
δων αντιμετώπισής τους. 


β) Εισηγείται στον Αρχηγό τα σχέδια και τα προγράμ¬ 
ματα δραστηριοτήτων των υπηρεσιών του κλάδου. 

γ) Φροντίζει για την εξεύρεση και κατάλληλη διάταξη 
όλων των μέσων, που απαιτούνται για την επίτευξη της 
αποστολής του κλάδου. 

δ) Κατανέμει τα καθήκοντα και τις εργασίες στο προ¬ 
σωπικό. 

ε) Είναι υπεύθυνος απέναντι στον Αρχηγό για την εκτέ¬ 
λεση των εργασιών του κλάδου, για την υλοποίηση των προ¬ 
γραμμάτων και την εκπλήρωση της αποστολής του κλάδου. 

στ) Καθοδηγεί, συντονίζει και εποπτεύει την εκτέλεση 
των εργασιών. 

ζ) Συγκρίνει τα αποτελέσματα των δραστηριοτήτων προς 
τα προγράμματα και τους στόχους, τα αξιολογεί και εισηγεί- 
ται στον Αρχηγό τα απαραίτητα μέτρα. 

η) Αξιολογεί την απόδοση των υπηρεσιών και του προ¬ 
σωπικού. 

θ) Καταλογίζει ευθύνες στο προσωπικό για σφάλματα, 
παραλείψεις και παραπτώματα και ασκεί την πειθαρχική 
εξουσία. 

Άρθρο 92. 

Αρμοδιότητες αξιωματικών. 

1. Οι αξιωματικοί διευθύνουν την εκτέλεση των εργασιών, 
δηλαδή κινητοποιούν, υποκινούν και καθοδηγούν το προ¬ 
σωπικό για την εκτέλεση των εργασιών, συντονίζουν τις 
ενέργειες και τις εποπτεύουν, ώστε να είναι σύμφωνες με τα 
σχέδια και τους κανόνες και να εξυπηρετούν την αποστολή. 

2. Οι διοικητές αστυνομικών τμημάτων και τμημάτων 
των αστυνομικών διευθύνσεων των νομών διευθύνουν την 
εκτέλεση των εργασιών, μεριμνούν για την παροχή κάθε 
νόμιμης υπηρεσίας προς τους πολίτες, συντάσσουν τις εκθέ¬ 
σεις ικανότητας των υφισταμένων τους και τον απολογισμό 
δράσης της υπηρεσίας τους, ασκούν την πειθαρχική εξουσία 
που τους αναθέτει ο κανονισμός προσωπικού και είναι υπεύ¬ 
θυνοι απέναντι στον αστυνομικό διευθυντή του νομού για. 
την εκτέλεση των καθηκόντων τους. 

3. Οι διοικητές των αστυνομικών τμημάτων και των 
υποδιευθύνσεων των διευθύνσεων των γενικών αστυνομικών 
διευθύνσεων έχουν τις αρμοδιότητες της προηγούμενης 
παραγράφου και είναι υπεύθυνοι απέναντι στο διευθυντή 
της οικείας διεύθυνσης της γενικής αστυνομικής διεύθυνσης 
για την εκτέλεση των καθηκόντων τους. 

4. Οι αστυνομικοί διευθυντές των αστυνομικών διευ¬ 
θύνσεων των νομών λαμβάνουν αποφάσεις για τα θέματα 
που έχουν εξουσιοδοτηθεί από την ηγεσία, διευθύνουν τις 
εργασίες όλων των αστυνομικών υπηρεσιών του νομού, 
ελέγχουν τη δράση τους και είναι υπεύθυνοι απευθείας απέ¬ 
ναντι στην ηγεσία του Υπουργείου για την άσκηση των 
καθηκόντων τους. Τις ίδιες αρμοδιότητες έχουν και οι 
διευθυντές των διευθύνσεων των γενικών αστυνομικών διευ¬ 
θύνσεων και είναι υπεύθυνοι απέναντι στο γενικό αστυνομικό 
διευθυντή. 

5. Οι γενικοί αστυνομικοί διευθυντές των γενικών αστυ¬ 
νομικών διευθύνσεων συντονίζουν και εποπτεύουν την εκτέ¬ 
λεση των εργασιών των υφισταμένων τους διευθύνσεων, 
ασκούν όλες τις αρμοδιότητες των περιφερειακών επιθεωρη¬ 
τών και είναι υπεύθυνοι απέναντι στην ηγεσία του Υπουργείου 
για την άσκηση των καθηκόντων τους. 

6. Οι διευθυντές των διευθύνσεων και των υποδιευθύνσεων 
των κεντρικών υπηρεσιών διευθύνουν την εκτέλεση των 
εργασιών της υπηρεσίας, προγραμματίζουν, οργανώνουν 
και ελέγχουν τις εργασίες όλων των υπηρεσιών του Υπουρ¬ 
γείου και είναι υπεύθυνοι απέναντι στον προϊστάμενο του 
οικείου κλάδου για την άσκηση των καθηκόντων τους. 

Άρθρο 93. 

Αρμοδιότητες αστυφυλάκων, υπαξιωματικών και πολιτικού 
προσωπικού. 

1. Οι αστυφύλακες εκτελούν τις εργασίες που απαιτούνται 
για την εκπλήρωση της αποστολής του Υπουργείου Δημό- 

σιας Τάξης, όπως ορίζονται στον οργανισμό και τους κανο¬ 
νισμούς του Υπουργείου, τις αποφάσεις της ηγεσίας και τις 
οδηγίες-εντολές των αμέσως προϊσταμένων τους. Οι αστυ¬ 
φύλακες παρέχουν κάθε νόμιμη εξυπηρέτηση προς τους πολί¬ 
τες. 

2. Οι υπαξιωματικοί έχουν τα ίδια καθήκοντα με τους 
αστυφύλακες. Επιπλέον ασκούν καθήκοντα ανακριτικού 
υπαλλήλου και δημόσιου κατήγορου, όπως ορίζει η ποινική 
δικονομία και ο οργανισμός του Υπουργείου, καθήκοντα 
αξιωματικού υπηρεσίας, όπως ορίζει ο εσωτερικός κανο¬ 
νισμός, και καθοδηγούν, συντονίζουν και εποπτεύουν το έργο 
των αστυφυλάκων. 

3. Το πολιτικό προσωπικό εκτελεί εργασίες διοικητικής 
υποστήριξης, προγραμματισμού του έργου των υπηρεσιών 
και μελέτης μέσων και μεθόδων δράσης. Το πολιτικό προ¬ 
σωπικό κλάδου ΑΤΙ διοικητικού μπορεί να ασκεί και καθή¬ 
κοντα δημόσιου κατήγορου και να εκδικάζει αγροτικά αδι¬ 
κήματα σε βαθμό πταίσματος. Το πολιτικό προσωπικό 
κλάδου ΜΕ1 διοικητικού ασκεί και τα ειδικά ανακριτικά 
καθήκοντα του ν.δ. 3030/1954. 

Άρθρο 94. 

Βαθμοί διοικούντων. 

1. Αξιωματικοί είναι όσοι κατέχουν βαθμό υπαστυνόμου 
και άνω. Υπαξιωματικοί είναι οι ανθυπαστυνόμοι και οι 
αρχιφύλακες (άρθρα 24 παοάγρ. 2 και 50 παράγρ. 1 ν. 1481/ 
1984). 

2. Ο Αρχηγός της Ελληνικής Αστυνομίας είναι αντι¬ 
στράτηγος αστυνομίας. Οι προϊστάμενοι των κλάδων είναι 
αντιστράτηγοι αστυνομίας και φέρουν τον τίτλο του υπαρχη- 
γού της Ελληνικής Αστυνομίας (άρθρο 33 παράγρ. 1 ν. 
1481/1984). 

3. Οι διευθυντές των διευθύνσεων κεντρικών υπηρεσιών 
είναι υποστράτηγοι ή αστυνομικοί διευθυντές των δε υπο¬ 
διευθύνσεων αστυνομικοί διευθυντές ή αστυνομικοί υποδιευ¬ 
θυντές. Οι προϊστάμενοι των τμημάτων των διευθύνσεων 
των κεντρικών υπηρεσιών μπορούν να είναι αξιωματικοί 
με βαθμό αστυνόμου β' μέχρι και αστυνομικού υποδιευ¬ 
θυντή. 

4. Διευθυντές των διευθύνσεων και των υποδιευθύνσεων 
των κεντρικών υπηρεσιών του κλάδου διοικητικής υποστήρι¬ 
ξης μπορεί να είναι μόνιμοι πολιτικοί υπάλληλοι κλάδου ΑΤ 
με βαθμό δεύτερο (2ο). Προϊστάμενοι τμημάτων των ίδιων 
υπηρεσιούν μπορεί να είναι μόνιμοι πολιτικοί υπάλληλοι κλά¬ 
δου ΑΤ με βαθμό πέμπτο (5ο) και άνω (άρθοο 33 παοάγρ. 
5 ν. 1481/1984). 

5. Οι γενικοί αστυνομικοί διευθυντές των γενικών αστυ¬ 
νομικών διευθύνσεων Αττικής και Θεσσαλονίκης είναι 
υποστράτηγοι. Οι διευθυντές των διευθύνσεων της γενικής 
αστυνομικής διεύθυνσης Αττικής είναι υποστράτηγοι ή 
αστυνομικοί διευθυντές ή αστυνομικοί υποδιευθυντές. Οι 
διευθυντές των διευθύνσεων της γενικής αστυνομικής διεύ¬ 
θυνσης Θεσσαλονίκης και οι διευθυντές των αστυνομικών 
διευθύνσεων των νομών είναι αστυνομικοί διευθυντές ή αστυ¬ 
νομικοί υποδιευθυντές. Οι διευθυντές των υποδιευθύνσεων 
των διευθύνσεων των γενικών αστυνομικών διευθύνσεων 
είναι αξιωματικοί με βαθμό αστυνομικού υποδιευθυντή ή 
αστυνομικού διευθυντή. 

6. Οι προϊστάμενοι των τμημάτων των υποδιευθύνσεων 
των γενικών αστυνομικών διευθύνσεων, των τμημάτων των 
αστυνομικών διευθύνσεων των νομών και των αστυνομικών 
τμημάτων μπορούν να είναι αξιωματικοί με βαθμό υπαστυ¬ 


νόμου μέχρι και αστυνομικού υποδιευθυντή. Οι προϊστάμε¬ 
νοι των γραφείων των αστυνομικών τμημάτων και των 
τμημάτων των περιφερειακών υπηρεσιών μπορεί να είναι 
υπαξιωματικοί ή αξιωματικοί με βαθμό υπαστυνόμου μέχρι 
και αστυνόμου. 

7. Οι προϊστάμενοι των τμημάτων και των γραφείων 
διοικητικής υποστήριξης μπορεί να είναι υπαξιωματικοί ή 
αξιωματικοί με βαθμό υπαστυνόμου μέχρι και αστυνόμου α'. 
ή πολιτικό πρόσωπο με βαθμό έβδομο (7ο) και άνω. 

Άρθρο 95. 

Αναπλήρωση διοικούντων. 

Σε περίπτοκιη κωλύματος ή απουσίας οι διοικούντες 
τις υπηρεσίες του Υπουργείου Δημόσιας Τάξης αναπληρώ¬ 
νονται ως εξής : 

α) Τον Αρχηγό αναπληρώνει ο αρχαιότερος υπαρχηγός. 

β) Τον προϊστάμενο του κλάδου ο αρχαιότερος υποστρά¬ 
τηγος ή αστυνομικός διευθυντής των κεντρικών υπηρεσιών 
του κλάδου. 

γ) Τους διευθυντές και τους διοικητές όλων των υπηρε¬ 
σιών ο αρχαιότερος υφιστάμενός τους. 

ΜΕΡΟΣ ΤΕΤΑΡΤΟ 

Μεταβατικές Διατάξεις. 

Άρθρο 96. 

Προσωρινή λειτουργία υπηρεσιών. 

1. II διάρθρωση και οι αρμοδιότητες του κλάδου πολιτικής 
άμυνας θα ρυθμιστούν με μεταγενέστερο προεδρικό διάταγμα. 
Μέχρι την έκδοσή του εξακολουθεί η προσωρινή λειτουργία 
της Υπηρεσίας Πολιτικής Σχεδίασης Έκτακτης Ανάγκηε 

(ΠΣΕΑ). 

2. Στις γενικές αστυνομικές διευθύνσεις Αττικής και 
Θεσσαλονίκης τα αστυνομικά τμήματα τάξης και ασφάλειας 
συστήνονται και λειτουργούν προσωρινά εκεί όπου λειτουρ¬ 
γούσαν αντίστοιχα τα καταργηθέντα αστυνομικά τμήματα 
και τα παραρτήματα ασφάλειας. 

3. Στις αστυνομικές διευθύνσεις των νομών τα αστυνο¬ 
μικά τμήματα τάξης εκτός της έδρας του νομού συστήνονται 
και λειτουργούν προσωρινά εκεί όπου λειτουργούσαν τα 
καταργηθέντα αστυνομικά τμήματα. Εκεί όπου λειτουργού¬ 
σαν σταθμοί και φυλάκια Χωροφυλακής συστήνονται και 
λειτουργούν προσωρινά αστυνομικοί σταθμοί τάξης και 
αστυνομικά φυλάκια τάξης. 

4. Οι κοινοτικοί φύλακες τοποθετούνται και ασκούν τα 
καθήκοντά τους στους δήμους και τις κοινότητες, όπου ήταν 
τοποθετημένοι οι αγροφύλακες της καταργηθείσης διεύ¬ 
θυνσης Αγροφυλακής. 

Άρθρο 97. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση 
και εκτέλεση του Διατάγματος αυτού. 

Αθήνα, 20 Δεκεμβρίου 1984 

